open-index/open-wikipedia-markdown huggingface dataset:
কুমান থং

**কুমান থং** (থাই: กุมารทอง) থাই লোকধৰ্মৰ এজন ঘৰুৱা দেৱতা। সঠিকভাৱে শ্ৰদ্ধা কৰিলে এই দেৱতাই গৃহস্থৰ বাবে ভাগ্য আৰু সৌভাগ্য কঢ়িয়াই আনে বুলি বিশ্বাস কৰা হয়। কুমান, বা কুমাৰ (পালি) শব্দৰ অৰ্থ হৈছে ‘সৰু ল’ৰা’ (স্ত্ৰীলিংগ: কুমাৰী) আৰু থং মানে 'সোণালী', অৰ্থাৎ “সোণালী ল’ৰা”৷

ব্যক্তিগত লাভ, সুৰক্ষা, ধন-সম্পত্তি আৰু কিছুমান ক্ষেত্ৰত ক্ষতিৰ বাবে এই সত্ত্বাবোৰক প্ৰায়ে তেওঁলোকৰ অনুগামীসকলে পূজা কৰে। এই পূজাৰ পৰা তেওঁলোকে অনুৰোধৰ ফল পায় বুলি বিশ্বাস কৰা হয়।

## বিৱৰণ
কুমান থংৰ পূজা মূলসুঁতিৰ বৌদ্ধ ধৰ্মীয় প্ৰথাৰ অংশ নহয় যদিও থাইলেণ্ডত ই জনপ্ৰিয়। মূলসুঁতিৰ বৌদ্ধ ধৰ্মই এনে প্ৰথাক স্বীকৃতি নিদিয়ে। কিন্তু থাইলেণ্ডত সৰ্বপ্ৰাণবাদৰ ব্যাপক বিশ্বাসৰ বাবে কুমান থঙে বৌদ্ধ বিশ্বাসত অভিযোজিত হৈ সংমিশ্ৰিত ৰূপ পাইছিল।

## উৎপত্তি
নেক্ৰোমেন্সি প্ৰথাৰ পৰা কুমান থঙৰ উৎপত্তি হৈছিল বুলি বিশ্বাস কৰা হয়। মাকৰ গৰ্ভত থকাৰ সময়তে মৃত্যু হোৱা শিশুৰ শুকান ভ্ৰুণৰ পৰা এইবোৰৰ উদ্ভৱ হয়। ডাইনীসকলৰ এই মৃত শিশুক আমন্ত্ৰণ কৰি সন্তান হিচাপে গ্ৰহণ কৰাৰ আৰু তেওঁলোকৰ প্ৰচেষ্টাত সহায় কৰিবলৈ ব্যৱহাৰ কৰাৰ ক্ষমতা আছে বুলি কোৱা হয়।

ক’লা যাদুৰ অনুশীলনকাৰীসকলে ব্যৱহাৰ কৰা প্ৰাচীন থাই পাণ্ডুলিপি (থাই: ไสยศาสตร์) অনুসৰি প্ৰথমে গৰ্ভস্থ ভ্ৰুণক মাকৰ গৰ্ভৰ পৰা অস্ত্ৰোপচাৰ কৰি উলিয়াই অনা হয়। তাৰ পিছত শিশুটিৰ মৃতদেহ কবৰস্থানলৈ লৈ গৈ কিছুমান ৰীতি-নীতি অনুষ্ঠিত কৰি কুমান থঙক আমন্ত্ৰণ কৰা হয়। ডাইনীসকলে যাদুকৰী লিপিৰ মন্ত্ৰ জপ কৰি থকাৰ সময়তে মৃতদেহটো শুকাই যোৱালৈকে পোৰা হয়। ৰীতি সম্পূৰ্ণ হোৱাৰ পিছত শুকানকৈ পোৰা মৃতদেহটোক য়া লাক নামৰ তাবিজ আৰু তকৰুটক সোণৰ পাতেৰে ঢাকিবলৈ ব্যৱহাৰ কৰা এক প্ৰকাৰৰ ৰঙেৰে ৰং কৰা হয়। এইদৰে এই দেহটোৱে “কুমান থং” নাম লাভ কৰে, যাৰ অৰ্থ হৈছে “সোণালী সৰু ল’ৰা”।

কিছুমান কুমান থং নাম মান প্ৰাই (Nam Man Prai) নামৰ মৃত শিশু বা হিংসাত্মক পৰিস্থিতিত মৃত্যু হোৱা ব্যক্তি বা অস্বাভাৱিকভাবে মৃত্যু হোৱা ব্যক্তি থুঁতৰিৰ ওচৰত মমবাতি জ্বলাই উলিওৱা এক প্ৰকাৰৰ তেলত তিয়াই থোৱা হয়। বৰ্তমান এই প্ৰথা কমকৈ অনুসৰণ কৰা হয়, কাৰণ পবিত্ৰ তেলৰ বাবে মানুহৰ কেঁচুৱাৰ চৰ্বি ব্যৱহাৰ কৰা হয় বাবে এই প্ৰথা এতিয়া অবৈধ। মাজে মাজে এতিয়াও বজাৰত এই প্ৰথা ব্যৱহাৰ কৰি প্ৰস্তুত কৰা বুলি দাবী কৰা কিছুমান তাবিজ পোৱা যায়। কিছু বছৰৰ আগতে এজন বিখ্যাত সন্ন্যাসীক এটি কেঁচুৱা পোৰাৰ বাবে বৌদ্ধ সংঘৰ পৰা বহিষ্কাৰ কৰা হৈছিল। তেওঁক দোষী সাব্যস্ত কৰা হয়, কিন্তু পিছলৈ মুক্তিৰ পিছতো তেওঁ সাধাৰণ ব্যক্তি হিচাপে যাদু বিদ্যা অব্যহত ৰাখিছিল।

### কুমান নী
ছোৱালী সন্তানৰ আত্মাৰ ক্ষেত্ৰত প্ৰতিমূৰ্তিটোক কুমান থং বুলি কোৱা নহয়, বৰঞ্চ কুমান নী বুলি কোৱা হয়।

### সাহিত্যত
থাইলেণ্ডৰ খুন চাং খুন ফায়েনৰ কিংবদন্তিত কুমান থঙৰ কথা উল্লেখ কৰা হৈছে৷ এই কিংবদন্তিৰ মূল চৰিত্ৰ খুন ফায়েনে তেওঁৰ পত্নীৰ পেটৰ পৰা মৃত শিশু এটিক আঁতৰাই এটা কুমান থং সৃষ্টি কৰিছিল আৰু পিছলৈ তাক হত্যা কৰিছিল।

## তথ্য সংগ্ৰহ

শ্ৰেণী:কিংবদন্তিমূলক জীৱ
বি কে সামন্ত

**বি কে সামন্ত** হ'ল উত্তৰাখণ্ডৰ এজন লোকগায়ক, সংগীত পৰিচালক আৰু গীতিকাৰ, তেওঁৰ ভাইৰেল গীত *থাল কী বজাৰৰ* বাবে পৰিচিত যিটো ইউটিউবত সৰ্বাধিক দৰ্শন কৰা কুমাউনী বা গড়ৱালি মিউজিক ভিডিঅ', যাৰ দৰ্শকৰ সংখ্যা ৬ কোটিৰো অধিক।

## ব্যক্তিগত জীৱন
তেওঁৰ জন্ম হৈছিল ১৯৮২ চনৰ ২৬ জুনত ভাৰতৰ উত্তৰাখণ্ড জিলাৰ চম্পাৱাত জিলাৰ ঘাট লোহাঘাট নগৰ পঞ্চায়তৰ ওচৰৰ চিংদা গাঁৱত। তেওঁৰ ভিডিঅ’ৰ বেছিভাগ সংগীত স্থানীয়ভাৱে শ্বুট কৰা হয়।

## তথ্যসূত্ৰ

শ্ৰেণী:ভাৰতীয় কণ্ঠশিল্পী
শ্ৰেণী:লোকগীত
ফিচুইয়া সমুত

**ফিচুইয়া সমুত**, **নাং ফিচুইয়া সমুদ্ৰা** (থাই: นางผีเสื้อสมุทร) বুলিও কোৱা হয়, ফ্ৰা আফাই মণি (Phra Aphai Mani) নামৰ ছানথৰ্ন ফুৰ (Sunthorn Phu) মহাকাব্যত বৰ্ণিত এগৰাকী সাগৰীয় অগ্ৰেছ (ৰাক্ষসী) আৰু কাব্যখনৰ মূল নাৰী চৰিত্ৰ। এই গ্ৰন্থখনক থাইলেণ্ডৰ অন্যতম জাতীয় মহাকাব্য বুলি গণ্য কৰা হয়।

## কিংবদন্তী
ফ্ৰা আফাই মণি মহাকাব্য অনুসৰি ফিচুইয়া সমুত হৈছে সাগৰৰ তলৰ গুহাত বাস কৰা এগৰাকী সাগৰীয় অগ্ৰেছ (ৰাক্ষসী)। এদিন ৰত্তনা ৰাজ্যৰ ৰাজকুমাৰ ফ্ৰা আফাই মণিক তেওঁৰ পিতৃয়ে তেওঁৰ মৃত্যুৰ পিছত সিংহাসনত আৰোহণ কৰাৰ যোগ্যতা অৰ্জন কৰাৰ উদ্দেশ্যেৰে বিদেশত অধ্যয়ন কৰিবলৈ পঠিয়াইছিল। আফাই পি যাদুকৰী বাঁহী বজোৱাত পাকৈত এজন নিপুণ বাঁহী বাদকো আছিল৷ বাঁহী বজায় মানুহক নিদ্ৰাত পেলোৱাৰ লগতে হত্যাও কৰিব পাৰিছিল। বাঁহীৰ সুন্দৰ সংগীতত মোহিত হৈ নাং ফিচুইয়া সমুদ্ৰাই ইয়াৰ উৎস বিচাৰি সাগৰৰ পৰা উঠি অহাৰ সিদ্ধান্ত লয়। অৱশেষত যেতিয়া তাই আফাইক লগ পালে, তেতিয়া তাই নিমিষতে তাৰ প্ৰেমত পৰিল আৰু তেওঁক বিয়া কৰাবলৈ ষড়যন্ত্ৰ কৰিবলৈ ধৰিলে। আফাইৰ বাঁহীৰ শব্দত আফাইৰ সংগীসকলক টোপনি যোৱাৰ সময়ত ফিচুইয়া সমুদ্ৰাই তেওঁৰ লগত থাকিবলৈ এগৰাকী ধুনীয়া মহিলাৰ বেশ ধাৰণ কৰিলে। আফাইয়ে জানিছিল যে তাই ছদ্মবেশত থকা এগৰাকী অগ্ৰেছ, কিন্তু সি তাইৰ পৰা সাৰি যাব পৰা নাছিল। আফাই আৰু ফিচুইয়ে বহুদিন একেলগে বাস কৰিছিল আৰু তেওঁলোকৰ চিন সমুদ্ৰা (สินสมุทร) নামৰ এজন পুত্ৰৰ জন্ম হৈছিল। আঠ বছৰ ধৰি চিনক পৃথিৱীৰ পৰা বিচ্ছিন্ন কৰি ৰখা হৈছিল যেতিয়ালৈকে এদিন আফাইয়ে তেওঁক মাকৰ সত্যতা প্ৰকাশ কৰা নাছিল আৰু তেওঁলোক দুয়ো পলায়নৰ পৰিকল্পনা ৰচনা কৰিছিল। আফাইয়ে ফিচুইয়া সমুদ্ৰাক প্ৰবঞ্চনা কৰি দূৰৈৰ দ্বীপত ধ্যান কৰিবলৈ যাওঁ বুলি তিনিদিন উপবাসে থাকিল।

যেতিয়া ফিচুইয়াই এই কথা গম পালে যে তাইক প্ৰতাৰণা কৰা হৈছে, তেতিয়া তাই উত্তেজিত হৈ পৰিল আৰু তাইৰ সৌন্দৰ্য্য হেৰুৱাই পেলাই পুনৰ এগৰাকী অগ্ৰেছলৈ ৰূপান্তৰিত হ’ল। তাই প্ৰিয়জনক বিচাৰি বিলৰ কাষে কাষে ঘূৰি ফুৰিছিল। কাহিনীটোৰ শেষত আফাই পলায়ন কৰিবলৈ সক্ষম হয় আৰু পাৰত উপস্থিত হয়, য'ত তেওঁ নিজৰ যাদুকৰী বাঁহী বজাই ফিচুইয়া সমুদ্ৰাৰ হৃদয় ভাঙি হত্যা কৰে।

ফিচুইয়াৰ প্ৰতিমূৰ্তি কোহ ছামেটৰ পাৰত তেওঁৰ প্ৰবল প্ৰেমৰ স্মৃতিত স্থাপন কৰা হৈছিল। তেওঁৰ স্মৃতিসৌধ সমগ্ৰ ৰায়ং প্ৰদেশতে পোৱা যায়, য'ত তেওঁক **মাতৃ সাগৰীয় পখিলা** (Mother Sea Butterfly) নামৰ দেৱী হিচাপে পূজা কৰা হয়। সমুদ্ৰাৰ কাহিনী এতিয়াও জনপ্ৰিয় থাই থিয়েটাৰত প্ৰদৰ্শিত কৰা হয়, আৰু তেওঁক এগৰাকী দুখী ৰোমাণ্টিক প্ৰেমিকা হিচাপে চিত্ৰিত কৰা হয়।

## টোকা


## তথ্য সংগ্ৰহ

শ্ৰেণী:কিংবদন্তি
ৰজনীগন্ধা শেখাৱত

**ৰজনীগন্ধা শেখাৱত** ভাৰতৰ ৰাজস্থানৰ এগৰাকী কণ্ঠশিল্পী। ৰাজস্থানী লোকগীত, বলীউড, ইংৰাজী আৰু ৰাজস্থানী মাৰোৱাৰী মেশ্বপ, আৰু ভিনটেজ ক্লাছিক গীত গোৱাৰ বাবে তেওঁ পৰিচিত। 

## পটভূমি আৰু ব্যক্তিগত জীৱন
জয়পুৰ ৰাজ্যৰ শেখাৱতীৰ মালসিছাৰ ঠিকনা (ৰিয়াছত) নামৰ পূৰ্বৰ অভিজাত সম্ভ্ৰান্ত পৰিয়ালৰ অন্তৰ্গত ৰজনীগন্ধাই নিজৰ আবেগক অনুসৰণ কৰিবলৈ নিজৰ শ্ৰেণী আৰু জাতিৰ বাধা ভাঙিছিল। ৰাজস্থানৰ অতি পৰম্পৰাগত আৰু ৰক্ষণশীল ৰাজপুত সম্প্ৰদায়ৰ পৰা প্ৰথম গায়িকা হিচাপে পৰিগণিত হয়, আৰু আজি তেওঁ ৰাজ্যখনৰ অন্যতম প্ৰখ্যাত গায়িকা।

## কেৰিয়াৰ
ইংৰাজী সংগীতৰ সৈতে ৰাজস্থানী লোকৰ মেশ্বপ কৰা একমাত্ৰ গায়িকা ৰজনীগন্ধা শেখাৱত ৰাজস্থানী প্ৰেছৰ পৰা "মহাৰণী অৱ মেশ্বপ" উপাধি অৰ্জন কৰে। ঘূমৰৰ সৈতে তেওঁৰ চেপ থ্ৰিলছৰ মেশ্বপে তেওঁক খ্যাতিৰ সূচনা কৰিছিল। তেওঁৰ বহু ভিডিঅ’ ফেচবুক ভিডিঅ’ত ভাইৰেল হিট হৈ পৰিছে, যাৰ ফলত তেওঁ ফিউজন ৰাজস্থানী সংগীতৰ আটাইতকৈ চিনাকি মুখ হিচাপে পৰিগণিত হৈছে। ৰাজস্থানী লোকগীতৰ সৈতে তেওঁৰ পৰৱৰ্তী মেশ্বপ শ্বেপ অৱ ইউ আৰু চিংগল লেডিজ অতি জনপ্ৰিয়। পশ্চিমীয়া সংগীতৰ লগতে প্ৰামাণিক ৰাজস্থানী লোকগীত গোৱাৰ ক্ষমতাই তেওঁক এগৰাকী দয়ালু শিল্পী কৰি তুলিছে, যাৰ ফলত তেওঁৰ অনন্য পৰিচয় কেৱল এগৰাকী লোকগায়িকাতকৈও অধিক।

ৰজনীগন্ধাই ৮খন ছবিত প্লেবেক কৰিছে, তেওঁৰ আটাইতকৈ ডাঙৰ গীত হৈছে বদ্ৰী কি দুলহনিয়া৷ ৰেড এফ এমৰ অপৰিসীম জনপ্ৰিয় গীত “বজাতে ৰাহো (হুক হো গয়া হুন তেৰে শব্দ পে)”ৰ কণ্ঠও। ৩টা এলবাম আৰু বিজ্ঞাপন ছবিৰ বাবে বিভিন্ন একক আৰু জিংগল মুকলি কৰি তেওঁ নিয়মিতভাৱে কনচাৰ্টত লাইভ পৰিবেশন কৰে আৰু তেওঁৰ বেল্টৰ তলত বিশ্বজুৰি ৫০০ৰো অধিক কনচাৰ্ট আছে, য'ত ছান চিটি, দক্ষিণ আফ্ৰিকা আৰু গ্ল'বেল ভিলেজ ডুবাই এণ্ড মাস্কেটকে ধৰি। বিভিন্ন জনপ্ৰিয় জিংগলতো কণ্ঠদান কৰিছে।

## বলীউডৰ বিপণন আৰু প্ৰচাৰ
শ্বেখাৱত সমান্তৰালভাৱে বলীউডৰ বিপণন পেছাদাৰীও হৈ আহিছে, হিন্দী আৰু হলিউড ছবিৰ বাবে ডিজনী ইণ্ডিয়াত প্ৰচাৰ দলৰ নেতৃত্ব দি টাইমছ মিউজিক (টাইমছ অৱ ইণ্ডিয়া গ্ৰুপ)ৰ ব্ৰেণ্ড হেড আৰু শ্বাহিদ কাপুৰ, চাংকি পাণ্ডে, আদা শৰ্মা আদি হিন্দী চলচ্চিত্ৰ অভিনেতাৰ সৈতে প্ৰচাৰ আৰু বিপণন পৰিচালনাৰ ক্ষমতাত জড়িত হৈ আছে।

## শিক্ষা
*মহাৰাণী গায়ত্ৰী দেৱী বালিকা পাব্লিক স্কুল, জয়পুৰ (এম জি ডি স্কুল)ৰ পৰা স্কুলীয়া শিক্ষা।
*মহাৰাজা ছাৱাই মান সিং সংগীত বিদ্যালয়, জয়পুৰৰ পৰা হিন্দুস্তানী শাস্ত্ৰীয় সংগীতত বিষাৰদ।
*মুম্বাইৰ এছ এন ডি টি বিশ্ববিদ্যালয়ৰ বাবে হিন্দুস্তানী শাস্ত্ৰীয় সংগীতত স্নাতকোত্তৰ (২০১৪ চনৰ বেচ)।

## বঁটা
*২০১৭ চনত শুভ মংগল সাৱধান ছবিত কংকৰৰ পৰিবেশনৰ বাবে তেওঁ সৰ্বাধিক আশাব্যঞ্জক নতুন গায়কৰ মিৰ্চি বঁটাৰ বাবে মনোনীত হৈছিল।
*২০১১ চনত শ্ৰেষ্ঠ মহিলা শিল্পী উচ্চস্বৰে বঁটা লাভ কৰে।
*ৰাজস্থানী সংগীতৰ ৰত্ন।
*ৰাজস্থানৰ ডি এন এ ৱমেন অৱ ছাষ্টেন্স।
*২০১৭ চনত জয়পুৰ সংগীত মহোৎসৱত নন-ফিল্ম গীতৰ শাখাত শ্ৰেষ্ঠ মেলবন্ধন গীতৰ বঁটা।

## তথ্যসূত্ৰ

শ্ৰেণী:লোকগীত 
শ্ৰেণী:ভাৰতীয় মহিলা কণ্ঠশিল্পী
শ্ৰেণী:গায়িকা
হৌ ইফান

**হৌ ইফান** (চীন: 侯逸凡; পিনইন: Hóu Yìfán; জন্ম: ২৭ ফেব্ৰুৱাৰী ১৯৯৪) এগৰাকী চীনা দবা গ্ৰেণ্ডমাষ্টাৰ, তিনি বাৰ মহিলা বিশ্ব দবা চেম্পিয়ন আৰু চেনজেন বিশ্ববিদ্যালয়ৰ অধ্যাপক। তেওঁ সৰ্বকালৰ দ্বিতীয় শ্ৰেষ্ঠ ৰেটিংপ্ৰাপ্ত মহিলা দবা খেলুৱৈ হিচাপে পৰিচিত। দবাৰ বিস্ময়-বালিকা হিচাপে আত্মপ্ৰকাশ কৰা হৌ ১৪ বছৰ ৬ মাহ ১৬ দিন বয়সত গ্ৰেণ্ডমাষ্টাৰ উপাধি লাভ কৰা সৰ্বকনিষ্ঠ মহিলা খেলুৱৈ। ১৬ বছৰ বয়সত মহিলা বিশ্ব দবা চেম্পিয়নশ্বিপ জয় কৰি তেওঁ আন এক অভিলেখ গঢ়ে। 

১২ বছৰ বয়সত হৌৱে ২০০৬ চনৰ মহিলা বিশ্ব দবা চেম্পিয়নশ্বিপ(য়েকাটেৰিনবাৰ্গ) আৰু দবা অলিম্পিয়াড (টৰিনো)ত অংশগ্ৰহণ কৰা কনিষ্ঠ খেলুৱৈ হিচাপে অভিলেখ গঢ়িছিল। ২০০৭ চনৰ জুনত তেওঁ সৰ্বকনিষ্ঠ চীনা মহিলা চেম্পিয়ন হয়। তেওঁ ২০০৪ চনৰ জানুৱাৰীত উইমেন ফিদে মাষ্টাৰ, ২০০৭ চনৰ জানুৱাৰীত উইমেন গ্ৰেণ্ডমাষ্টাৰ আৰু ২০০৮ চনৰ আগষ্টত গ্ৰেণ্ডমাষ্টাৰউপাধি লাভ কৰে। 

২০১০ চনত তুৰস্কৰ হাটেইত ১৬ বছৰ বয়সত তেওঁ মহিলা বিশ্ব দবা চেম্পিয়নশ্বিপ জয় কৰে। তাৰ পিছত ২০১১, ২০১৩ আৰু ২০১৬ চনত মুখামুখি মেচত খিতাপ জয় কৰে, কিন্তু ২০১২, ২০১৫ আৰু ২০১৭ চনত প্ৰতিযোগিতাৰ গঠন সলনি কৰি টুৰ্নামেণ্ট অনুষ্ঠিত কৰিবলৈ সিদ্ধান্ত লোৱাত তেওঁ অংশ গ্ৰহণ নকৰাৰ বাবে পৰাজিত হয়। 

হৌ হৈছে মায়া চিবুৰডানিডজে আৰু জুডিত পলগাৰৰ পিছত বিশ্বৰ শীৰ্ষ ১০০ দবা খেলুৱৈৰ ভিতৰত স্থান লাভ কৰা তৃতীয় মহিলা। তেওঁ বৰ্তমান সক্ৰিয় মহিলা দবা খেলুৱৈসকলৰ ভিতৰত সৰ্বশ্ৰেষ্ঠ বুলি স্বীকৃত। ২০২৪ চনৰ ডিচেম্বৰ পৰ্যন্ত তেওঁ (ছেপ্টেম্বৰ ২০১৫ৰ পৰা) বিশ্বৰ নম্বৰ ১ মহিলা দবা খেলুৱৈ হিচাপে অৱস্থান কৰিছে আৰু তেওঁ দ্বিতীয় স্থানধাৰী জু ৱেনজুনৰ পৰা ৭০ পইণ্টৰ অগ্ৰগতিত আছে। ২০১৭ চনত তেওঁ বিবিচিৰ "১০০ মহিলাৰ" তালিকাত অন্তৰ্ভুক্ত হৈছিল। 

হৌ ২০১৮ চনৰ পৰা প্ৰতিযোগিতামূলক দবাৰ পৰা অৰ্দ্ধ-অৱসৰ গ্ৰহণ কৰে। ২০২০ চনত তেওঁ চেনজেন বিশ্ববিদ্যালয়ৰ সৰ্বকনিষ্ঠ অধ্যাপক হিচাপে ২৬ বছৰ বয়সত নিযুক্ত হয়।

## তথ্যসূত্ৰ

শ্ৰেণী:বিশ্বৰ মহিলা দবা খেলুৱৈ
শ্ৰেণী:গ্ৰেণ্ডমাষ্টাৰ
শ্ৰেণী:বিশ্বৰ দবা খেলুৱৈ
শ্ৰেণী:দবা খেল
ৰুংকি গোস্বামী

**ৰুংকি গোস্বামী** () এগৰাকী ভাৰতীয় শাস্ত্ৰীয় গায়িকা আৰু সুৰকাৰ  যিয়ে ১৭টা ভিন্ন ভাৰতীয় ভাষাত গায়, এগৰাকী তেলেগু সংগীত পৰিচালক।

## প্ৰাথমিক জীৱন আৰু কৰ্মজীৱন
১৯৭৮ চনৰ ১২ জুনত পশ্চিম বংগৰ আছানছলত জন্মগ্ৰহণ কৰা ৰুংকী গোস্বামীৰ আনুষ্ঠানিক প্ৰশিক্ষণ আৰম্ভ হৈছিল ৩ বছৰ বয়সৰ পৰা।প্ৰয়াগ সংগীত সমিতিৰ পৰা দিল্লী আৰু চণ্ডীগড় ঘৰনাত প্ৰশিক্ষণ লৈছে। আই এছ বি হায়দৰাবাদৰ পৰা কাৰ্যবাহী পৰিচালনা আৰু যোগাযোগ আৰু সাংবাদিকতাত স্নাতকোত্তৰ ডিগ্ৰী লাভ কৰে।

ৰুংকী গোস্বামীয়ে ব্যক্তিগত বাংলা ভক্তিমূলক এলবাম – *দেববীনা* ৰে পেছাদাৰী সংগীত জীৱন আৰম্ভ কৰিছিল। গীতৰ কথা লিখিছিল তেওঁৰ পিতৃ ড° মলয় কুমাৰ লাইকে যি তেওঁৰ ৰচনা, পৰিচালনা আৰু গাইছিল। কীৰথানা সংগীতৰ দ্বাৰা মুক্তি দিয়া এই এলবামটো পান ইণ্ডিয়া। ইয়াৰ পিছত তেওঁ দুখন তেলেগু ছবিৰ সংগীত পৰিচালক, লেখক, থেদাৱস্তে যুঁজাৰু আৰু ত্ৰিবিক্ৰমণ।

ভাৰতীয় ৰাগক বিকল্প চিকিৎসা হিচাপে পুনৰুজ্জীৱিত কৰাৰ ক্ষেত্ৰতো তেওঁ এগৰাকী অগ্ৰণী আৰু বিশাল সমৰ্থক। বৰ্তমান তেওঁ চিকিৎসকৰ সৈতে ভাৰতীয় ৰাগা চিকিৎসাৰ প্ৰতি সজাগতা সৃষ্টিৰ প্ৰকল্পত কাম কৰি আছে যাতে হাঁপানী, মেৰুদণ্ডৰ সমস্যা, পেটৰ সমস্যা আদি দীৰ্ঘদিনীয়া ৰোগৰ পৰা ৰোগীক দ্ৰুতভাৱে সুস্থ কৰাত সহায় কৰে।

২০১৮ চনত লণ্ডনত থকা ভাৰতীয় উচ্চায়ুক্তত অনুষ্ঠান পৰিৱেশন কৰি ভাৰতক প্ৰতিনিধিত্ব কৰে ৰুংকিয়ে। ১৭টা ভাষাত গান গাইছিল।

## শব্দৰেখা
### অফিল্ম
তলত দিয়া গীত কেইটা ৰুংকী গোস্বামীয়ে গাইছিল।

*দেবোবিনা
*মনমৰ্জিয়ান
*এশো দেৱী
*কিশোৰ মাৰ বেতুলাক্কি
*নি আন্দেলাসন্দৰিলো
*কিশোৰ মাৰ বেতুলাক্কি
*কভিয়ে অজনাবি থি
*আব নাহি চন্দা
*লুম্বা ঝুম্বা
*লুক চিপ
*কেছাৰিয়া বালম
*ৰঙী শাৰী
*ছাইয়া মাইল
*ভেদু পাকো
*মৰ্নি

### চলচ্চিত্ৰ
*থেডাভাষ্টে যুঁজাৰু (লেখক)
*ত্ৰিবিক্ৰমণ

## সাংস্কৃতিক পৰিবেশন
### ৰাষ্ট্ৰীয়
*গজল ইভিনিং, অড টু ফৰিদা খানুম: লামাকান – হায়দৰাবাদ, ২০১৬
*গীতা দত্তলৈ শ্ৰদ্ধাঞ্জলি – ভাৰতীয় বাসস্থান কেন্দ্ৰ, ২০১৬
*ফৰিদা খানুমলৈ শ্ৰদ্ধাঞ্জলি – এপিচেণ্টাৰ, গুৰগাঁও, হাৰিয়ানা, ২০১৬
*ভাৰতীয় লোকৰ উত্তৰাধিকাৰ সংগ্ৰহ – ভাৰত আন্তঃৰাষ্ট্ৰীয় কেন্দ্ৰ, ২০১৭
*চলিল চৌধুৰীলৈ শ্ৰদ্ধাঞ্জলি, ইণ্ডিয়া হেবিটেট চেণ্টাৰ, ২০১৭
*অ’ পি নায়াৰলৈ শ্ৰদ্ধাঞ্জলি, ভাৰতীয় বাসস্থান কেন্দ্ৰ, ২০১৮
*বলীউডৰ আমেজ আৰু ঋতু চিত্ৰিত কৰিব ৰাগ – ইণ্ডিয়া হেবিটেট চেণ্টাৰ, ২০১৯

### আন্তঃৰাষ্ট্ৰীয়
*ভাৰতৰ লোক ভ্ৰমণ – ভাৰতীয় লোকৰ উত্তৰাধিকাৰী সংগ্ৰহ – নেহৰু কেন্দ্ৰ, লণ্ডন – ২০১৮

## তথ্য সংগ্ৰহ

শ্ৰেণী:ভাৰতীয় মহিলা কণ্ঠশিল্পী
শ্ৰেণী:নাৰী
শ্ৰেণী:ভাৰতীয় নাৰী
আগৱাৰা

**আগৱাৰা** উত্তৰ উগাণ্ডাৰ আলুৰ জনগোষ্ঠীৰ ৰাজকীয় নৃত্য। এই নৃত্য ৰজা(Rwot)ৰ উপস্থিতিত পৰিৱেশন কৰা হয়। সামাজিক অনুষ্ঠানৰ সময়ত মহিলা আৰু পুৰুষ উভয়েই ইয়াক পৰিবেশন কৰিব পাৰে। এই নৃত্যটো ঢোল বাদ্যৰ লগত পৰিবেশন কৰা হয়, আৰু ভৰিৰ কাৰুকাৰ্য্যৰ ওপৰত গুৰুত্ব দিবলৈ ভৰি আৰু কঁকালৰ ঘণ্টা পিন্ধি ভৰি আৰু কঁকালৰ ঘূৰণৰ বৈশিষ্ট্যযুক্ত কৰিবলৈ ৰৈখিক আৰু বৃত্তাকাৰ গঠন ব্যৱহাৰ কৰা হয়।

## প্ৰদৰ্শন
পূৰ্বতে এই নৃত্য বিভিন্ন উপলক্ষে যেনে, দেৱতাক পূজা বা সন্তুষ্ট কৰাৰ উদ্দেশ্যে, বীজ সিঁচাৰ আগতে ভাল ফচল বিচৰাৰ উদ্দেশ্যে, গ্ৰীষ্মৰ মধ্য কাল বা মধ্য শীতকালীন উৎসৱ উপলক্ষে, বা কেৱল নতুন চন্দ্ৰ পৰ্যায়ত প্ৰৱেশৰ উপলক্ষে বা বৰষুণৰ প্ৰয়োজন হ’লেই আগৱাৰা কৰা হৈছিল। ইয়াৰ উপৰিও দুবিধ আগৱাৰা আছে, "ক্ৱায়া" বা "ম্বাকা" যিবোৰ বিশেষকৈ বংশৰ প্ৰতিযোগিতাৰ বাবে দুদিন ধৰি নৃত্য কৰা হয় আৰু "চেলেৱা" যিটো সাধাৰণতে ধন্যবাদৰ বাবে কৰা হয়।
## তথ্য সূত্ৰ

শ্ৰেণী:লোক-নৃত্য
বগিয়া

alt=|thumb|200x200px| বগিয়া
alt=|thumb|200x200px| বগিয়া
**বগিয়া** (**পিঠা** বুলিও জনা যায়) ভাৰত আৰু নেপালৰ মৈথিলী আৰু থাৰু সম্প্ৰদায়ৰ এক সুস্বাদু খাদ্য। এই খাদ্য বিশেষভাৱে শীতকালত ৰন্ধা হয়। নেপালী ব্যঞ্জন ভিতৰত ই এটা  ডাম্পলিং, য'ত চাউলৰ আটাৰ বাহিৰৰ আৱৰণ আৰু ভিতৰত মিঠা পদাৰ্থ নাইবা শাক-পাচলি অথবা কুকুৰা বা ছাগলীৰ মাংস আৰু অন্যান্য ভজা উপাদানৰ ভৰোৱা থাকে। থাৰু সমাজত সুস্বাদু খাদ্য হিচাপে ই অতি গুৰুত্বপূৰ্ণ ভূমিকা পালন কৰে আৰু লক্ষ্মী পূজাৰ দিনা পালন কৰা দীপাৱলী ( দীপাৱলী বা তিহাৰ বুলিও জনা যায়) উৎসৱৰ ই মূল অংশ।

## বাহ্যিক সংযোগ
*বগিয়াৰ প্ৰস্তুত প্ৰণালী
*পিঠা

## তথ্যসূত্ৰ

শ্ৰেণী:খাদ্য শ্ৰেণী:ভাৰতৰ ৰন্ধনশৈলী
আৰ্দা

**আৰ্দা** উপসাগৰীয় সহযোগিতা পৰিষদৰ বেছিভাগ দেশতে অৱস্থিত আৰব উপদ্বীপৰ এক প্ৰকাৰৰ লোককথাৰ দলীয় নৃত্য। এই নৃত্যত শিল্পীসকলে ইটোৱে সিটোৰ বিপৰীতে দুটা শাৰীত মুখামুখীকৈ থিয় হৈ পৰিবেশন কৰা হয়; আৰু শিল্পীসকলে প্ৰত্যেকেই তৰোৱাল বা বেত ব্যৱহাৰ কৰিব পাৰে বা নকৰিবও পাৰে আৰু ইয়াৰ লগত ঢোল আৰু মৌখিক কবিতাও পৰিৱেশন কৰা হয়।

মূলতঃ যুদ্ধলৈ যোৱাৰ আগতে আৰব উপদ্বীপৰ জনগোষ্ঠীৰ পুৰুষেহে আৰ্দা অনুষ্ঠিত কৰিছিল যদিও আজিকালি উদযাপন, বিয়া, ৰাষ্ট্ৰীয় আৰু সাংস্কৃতিক অনুষ্ঠানত সকলো জনগোষ্ঠীৰ পুৰুষে কৰে। বৰ্তমান সমগ্ৰ আৰব উপদ্বীপত বিভিন্ন ধৰণৰ আৰ্দা আছে।

ইয়াক ২০১৫ চনত ইউনেস্ক'ৰ মানৱতাৰ অস্পষ্ট সাংস্কৃতিক ঐতিহ্যত আলাৰ্দা আলনাজদিয়াহ বুলি লিপিবদ্ধ কৰা হৈছিল।
## প্ৰকাৰ
আৰ্দা (عَرْضَة) শব্দটোৰ উৎপত্তি আৰবী ক্ৰিয়াপদ (عَرَضَ) অৰ্থাৎ 'দেখা' বা 'পেৰেড কৰা'ৰ পৰা হোৱা বুলি ভবা হয়। ইয়াৰ নামকৰণ কৰা হৈছিল কাৰণ ইয়াৰ উদ্দেশ্য আছিল এটা জনগোষ্ঠীৰ যুদ্ধ শক্তি ৰাজহুৱাভাৱে প্ৰদৰ্শন কৰা আৰু সশস্ত্ৰ যুদ্ধৰ পূৰ্বে মনোবল বৃদ্ধি কৰা।. যদিও আৰ্দাৰ বিশেষ পৰিবেশনৰ আঞ্চলিক ভিন্নতা আছে, ইয়াৰ উদ্দেশ্য সমগ্ৰ আৰব উপদ্বীপতে প্ৰায় একে।
### নেজদি আৰ্দা
 
চৌদি আৰৱত আৰ্দাহৰ আটাইতকৈ সাধাৰণ ৰূপটোৱেই হৈছে নেজদি আৰ্দা। ইয়াৰ উপৰিও ই সমগ্ৰ দেশৰ ভিতৰতে সৰ্বাধিক অনুশীলন আৰু অতি টেলিভিছনত প্ৰচাৰিত পুৰুষ লোককথাৰ নৃত্য। চৌদি চৰকাৰে একবিংশ শতিকাত নিজৰ নাম সলনি কৰি ‘চৌদি আৰ্দা’ কৰিছিল। কিন্তু সমগ্ৰ দেশতে নাজদি আৰ্দাৰ পৰা পৃথক আৰ্ডাৰৰ অসংখ্য ভিন্নতা দেখা যায়, বিশেষকৈ নাজৰান, আছিৰ আৰু জিজান অঞ্চলত।

## তথ্য সূত্ৰ

শ্ৰেণী:লোক-নৃত্য
শ্ৰেণী:আৰবীয় সংস্কৃতি
পাৰ্ৱতী দেৱী

**ৰাণী পাৰ্বতী দেৱী ডেস্কিট ৱাংমো** (; ১ মে' ১৯৩৪ – ৫ নৱেম্বৰ ২০২৪) ভাৰতীয় ৰাজ পৰিয়ালৰ সদস্যা আৰু ৰাজনীতিবিদ। তেওঁ লাডাখৰ ৰাণী মাতৃ আছিল। ১৯৭৭ চনৰ পৰা ১৯৮০ চনলৈ ষষ্ঠ লোকসভাৰ সদস্য হিচাপে কাৰ্যনিৰ্বাহ কৰিছিল।
## প্ৰাথমিক জীৱন
১৯৩৪ চনৰ ১ মে’ত খাংছাৰ প্ৰাসাদত (বৰ্তমান হিমাচল প্ৰদেশৰ লাহাউলৰ অংশ) আৰু স্পিটি জিলাৰ অন্তৰ্গত লাহাউলৰ সৰ্বশ্ৰেষ্ঠ ৰাজগৃহ খাংছাৰৰ ৰয়েল হাউচত  নিমা ৱাংগিয়ালৰ ঘৰত পাৰ্বতীৰ জন্ম হয়। তেওঁ পঞ্চম মানলৈকে শিক্ষা লাভ কৰিছিল।
## কৰ্মজীৱন
পাৰ্বতী দেৱী লাডাখত সামাজিক কামৰ বাবে পৰিচিত আছিল। ১৯৫৮ চনত তেওঁ লেহৰ ৰূপায়ণ সমিতিৰ কল্যাণ সম্প্ৰসাৰণ প্ৰকল্পৰ আহ্বায়ক হয়।

১৯৭৭ চনৰ ভাৰতীয় সাধাৰণ নিৰ্বাচনৰ বাবে ভাৰতীয় জাতীয় কংগ্ৰেছে দেৱীক লাডাখ সমষ্টিৰ প্ৰাৰ্থী হিচাপে লয় আৰু ইয়াৰ স্থানীয় মিত্ৰজোঁটৰ অংশীদাৰ জম্মু আৰু কাশ্মীৰ ৰাষ্ট্ৰীয় সন্মিলনে তেওঁক সমৰ্থন কৰে। মাত্ৰ এগৰাকী নিৰ্দলীয় প্ৰাৰ্থীয়েহে তেওঁৰ বিৰুদ্ধে থিয় দিছিল আৰু তেওঁ তেওঁক ২,৮৭৭ টা ভোটৰ ব্যৱধানত পৰাস্ত কৰিছিল (তেওঁৰ ২০,২৫৩ টা ভোটৰ বিপৰীতে ২৩,১৩০ টা ভোট লাভ কৰিছিল)৷ এনেকৈয়ে তেওঁ লাডাখৰ প্ৰথমগৰাকী মহিলা সাংসদ হৈছিল। ১৯৭৭ চনৰ নিৰ্বাচনত জয়ী হোৱা জম্মু-কাশ্মীৰৰ একমাত্ৰ মহিলা আছিল পাৰ্ৱতী দেৱী আৰু বেগম আকবৰ জেহান আব্দুল্লা।সদনে পাঁচ বছৰৰ কাৰ্যকাল সম্পূৰ্ণ কৰিব নোৱাৰি ১৯৮০ চনত আন এক নিৰ্বাচন অনুষ্ঠিত কৰে। এইবাৰ ৰাষ্ট্ৰীয় সন্মিলনে লাডাখৰ পৰা নিজৰ প্ৰাৰ্থী প্ৰক্ষেপ কৰে।

তেওঁ নামগ্যাল ইনষ্টিটিউট অৱ ৰিচাৰ্চ অন লাডাখী আৰ্ট এণ্ড কালচাৰ (NIRLAC)ৰ প্ৰতিষ্ঠাপক আৰু সভানেত্ৰী আছিল।

## ব্যক্তিগত জীৱন আৰু মৃত্যু
১৯৫০ চনৰ ১০ জুলাইত পাৰ্বতীয়ে লাডাখৰ খিতাপধাৰী ৰজা কুনজাং নামগ্যালৰ সৈতে বিবাহপাশত আবদ্ধ হয়৷ তেওঁ এজন মদ্যপায়ী বুলি প্ৰমাণিত হয় আৰু ৪৮ বছৰ বয়সত মৃত্যু হয়৷ তেওঁ দেৱী আৰু তেওঁলোকৰ চাৰিটা সন্তান (দুজন পুত্ৰ আৰু দুগৰাকী কন্যা) এৰি যায়। স্থানীয় পৰম্পৰা অনুসৰি তেওঁ মৃত ৰজাৰ ভাতৃক বিয়া কৰাব লাগিছিল।  কিন্তু তেওঁ ভ্ৰাতৃক পৰিয়ালৰ পৰা বাদ দি মাহিলী ভাট্টা দিয়াৰহে ব্যৱস্থা কৰিলে। ভ্ৰাতৃজনে বিষয়টো আদালতলৈ লৈ যায় আৰু শেষত আদালতৰ বাহিৰৰ নিষ্পত্তিত পৰিয়ালৰ সম্পত্তিৰ এটা অংশ তেওঁ দখল কৰে।

তেওঁ ষ্টক ভৱনত বাস কৰিছিল। শীতকালত তেওঁ মানালীত বাস কৰিছিল।

২০২৪ চনৰ ৫ নৱেম্বৰত ৯০ বছৰ বয়সত পাৰ্ৱতীৰ মৃত্যু হয়।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
ৰমা দেৱী

**ৰমা দেৱী** (জন্ম ১৯৪৮) হৈছে বিহাৰৰ এগৰাকী ভাৰতীয় ৰাজনীতিবিদ আৰু ভাৰতীয় জনতা পাৰ্টিৰ সদস্যা। তেওঁ ২০১৯ চনৰ পৰা ১৭সংখ্যক লোকসভাৰ অধ্যক্ষৰ পেনেলত আছে।

## জীৱন
১৯৪৮ চনৰ ৮ আগষ্টত বৈশালী জিলাৰ লালগঞ্জত ৰমা দেৱীৰ জন্ম হয়। তেওঁ আইন অধ্যয়ন কৰিছিল আৰু তেওঁ মুজাফ্ফৰপুৰত পুৰত বাস কৰে। ১৯৯৮-১৯৯৯ চনৰ ভিতৰত বিহাৰৰ পৰা দ্বাদশ লোকসভাৰ সদস্য আছিল৷ তেওঁ মতিহাৰীৰ পৰা ৰাষ্ট্ৰীয় জনতা দলৰ টিকট লাভ কৰিছিল।

২০০৯ চনত প্ৰথমবাৰৰ বাবে শ্বেওহৰ লোকসভা সমষ্টিৰ পৰা তেওঁ বিজেপিৰ পৰা টিকট লাভ কৰি ১৫ নং লোকসভালৈ নিৰ্বাচিত হৈছিল। ২০১৪ চনত তেওঁ দ্বিতীয়বাৰৰ বাবে লোকসভালৈ (১৬ নং) নিৰ্বাচিত হৈছিল ৷ ২০১৯ চনত তৃতীয়বাৰৰ বাবে লোকসভালৈ (১৭ নং) নিৰ্বাচিত হয়। ২০১৯ চনত সমাজবাদী পাৰ্টিৰ সাংসদ আজম খানে তেওঁৰ সন্দৰ্ভত কিছুমান যৌনতাবাদী মন্তব্য কৰি বিতৰ্কৰ আৱৰ্তলৈ আহে৷ যাৰ বাবে আজম খানে ক্ষমা খুজিবলৈ বাধ্য হৈছিল।

## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
আছিকো

**আছিকো** কেমেৰুণৰ দক্ষিণ অঞ্চলৰ এক জনপ্ৰিয় নৃত্য। ইয়াৰ উপৰি, ই এটা সংগীত ধাৰা যিটো ছিয়েৰা লিয়নৰ পাম ৱাইন সংগীতৰ এটা প্ৰকাৰ। 

মূলতঃ কেমেৰুণৰ বাছা দেশৰ সংস্কৃতি ভিত্তি কৰি গঢ় লৈ উঠা এই ছন্দযুক্ত নৃত্যৰ নাম দুটা শব্দৰ পৰা লোৱা হৈছে, আই এছ আই(ISI), যিটো সলনি কৰি এ এছ এছ আই(ASSI) কৰা হৈছে, যাৰ অৰ্থ মাটি; আৰু কো(KOO) অৰ্থাৎ ভৰি। 

আছিকো নৃত্য সাধাৰণ টি-চাৰ্ট আৰু সম্পূৰ্ণ স্কাৰ্ট পিন্ধি নৃত্য কৰা হয় আৰু ইয়াৰ কঁকালৰ মাজ অংশ হিন্দোলিত কৰি লৰচৰ কৰা হয়, যিয়ে নিতম্বৰ গতিবিধিৰ ওপৰত গুৰুত্ব আৰোপ কৰে।

আছিকোৰ কোৰিঅ’গ্ৰাফীত কেইবাটাও লপ-ছাইড ৱাক ব্যৱহাৰ কৰা হৈছে, একেৰাহে সৰু সৰু ক্ল’জ ৱাক, যিবোৰ নৃত্যশিল্পীসকলে বিভিন্ন উচ্চতাত কৰে, থিয় হৈ বা কুঁজা খাই থাকে, যাৰ ফলত আপুনি অনুভৱ কৰিব যে, তেওঁলোক মঞ্চত ভাঁহি আছে। নৃত্য বা সমাধিৰ উল্লাসৰ আহ্বান জনোৱা ভাৰসাম্যবোধ, কুটিলতা আৰু শাৰীৰিক শক্তিৰ প্ৰদৰ্শনো এই নৃত্যত দেখা যায়।

আছিকো এক সংগীতৰ শৈলীও। সাধাৰণতে গীটাৰৰ সৈতে গায়ক, আৰু খালী বটলত ধাতুৰ কটাৰী আৰু কাঁটাচামুচেৰে আচিকোৰ স্পন্দনশীল ছন্দ বজাই থকা এজন পাৰ্কাচনিষ্টে পৰিৱেশন কৰে। ডাবল বেছ, ড্ৰাম আৰু কিছু কাঁহে এই বেছটো সম্পূৰ্ণ কৰিব পাৰে। লেডছ জিন বিকোকো "আলাদিন"এই ছন্দৰ সৃষ্টিকৰ্তা কেমেৰুণৰ এজন সুপৰিচিত আছিকো শিল্পী।
## চিত্ৰশালা

FestivalMbogLiaa38.jpg
FestivalMbogLiaa9.jpg
FestivalMbogLiaa19.jpg
FestivalMbogLiaa32.jpg
FestivalMbogLiaa12.jpg
File:FestivalMbogLiaa29.jpg
File:FestivalMbogLiaa2.jpg
File:FestivalMbogLiaa26.jpg
File:FestivalMbogLiaa35.jpg
File:FestivalMbogLiaa.jpg

## বাহ্যিক সংযোগ
* Watch Assiko music videos

শ্ৰেণী:নৃত্য
ছানথৰ্ন ফু

**ফ্ৰা ছানথৰ্ন ভহাৰা (ফু)** (থাই: พระสุนทรโวหาร (ภู่)) থাইলেণ্ডৰ এজন ৰাজকীয় কবি। তেওঁক **ছানথৰ্ন ফু** (থাই: สุนทรภู่) নামেৰেও জনা যায়৷ তেওঁ থাইলেণ্ডৰ ৰত্তানাকোচিন যুগত কাব্য ৰচনা কৰিছিল।

দ্বিতীয় ৰামৰ ৰাজত্বকালত ফুয়ে ৰাজকবি হিচাপে সাহিত্যিক জীৱন আৰম্ভ কৰিছিল আৰু ৰজাৰ মৃত্যুৰ সময়ত তেওঁ এই ভূমিকাৰ পৰা পদত্যাগ কৰি মংক (বৌদ্ধ সন্ন্যাসী) হৈছিল। বিশ বছৰৰ পাছত তৃতীয় ৰামৰ ৰাজত্বকালত তেওঁ ৰাজসাহিত্যিক হিচাপে দৰবাৰলৈ উভতি আহে আৰু গোটেই জীৱন অতিবাহিত কৰে।

ফু পদ্য ৰচনাৰ বাবে বিখ্যাত আছিল, আৰু তেওঁৰ মহাকাব্যিক কবিতাবোৰ আজিও থাইলেণ্ডত জনপ্ৰিয়। তেওঁৰ ৰচনাসমূহৰ ভিতৰত আছে সোণালী পৰ্বতলৈ যোৱা যাত্ৰাৰ কথা কোৱা কবিতা সংকলন নিৰত ফূখাও থং (Nirat Phukhao Thong), চুফান বুৰি প্ৰদেশলৈ তেওঁৰ যাত্ৰাৰ ভিত্তিত ৰচনা কৰা নিৰত চুফান (Nirat Suphan), আৰু ফ্ৰা আফাই মণি (Phra Aphai Mani) নামৰ কিংবদন্তিমূলক কাহিনী৷

## জীৱন
ছানথৰ্ন ফুৰ জন্ম হৈছিল প্ৰথম ৰজা ৰামৰ ৰাজত্বকালত, ১৭৮৬ চনৰ ২৬ জুনত। বৰ্তমানৰ বেংকক নয় ৰেলৱে ষ্টেচন আৰু ৱাং লেং মাৰ্কেটৰ ওচৰত ৰাজপ্ৰসাদৰ পিছফালে তেওঁৰ ঘৰ আছিল। তেওঁৰ পিতৃ ৰায়ং প্ৰদেশৰ ক্লায়েং জিলাৰ বান ক্ৰাম (Ban Kram) আছিল যদিও নতুন প্ৰজন্মৰ ইতিহাসবিদসকলে বিশ্বাস কৰে যে প্ৰকৃততে তেওঁৰ পিতৃ আজিৰ ফেটচাবুৰী প্ৰদেশৰ বান লাট জিলাৰ বান চামো ফ্লুৱেৰ ব্ৰাহ্মণ বংশৰ আছিল।

১৮৫৫ চনত তেওঁৰ মৃত্যু হয়৷

## সন্মান
থাই ইতিহাস বৰ্ণনা কৰা তেওঁৰ কাব্যিক সাহিত্যবোৰ সময়ৰ লগে লগে বিখ্যাত হৈ পৰিছিল। ১৯৮৬ চনত তেওঁৰ ২০০ বছৰীয়া জন্ম জয়ন্তীত ছানথৰ্ন ফুক ইউনেস্কোৰ দ্বাৰা এজন মহান বিশ্ব কবি হিচাপে সন্মানিত কৰা হয়। তেওঁৰ ফ্ৰা আফাই মণি মহাকাব্যৰ কবিতাসমূহে এক কল্পনাপ্ৰসূত পৃথিৱীৰ বৰ্ণনা কৰিছে, য’ত সকলো জাতি আৰু ধৰ্মৰ লোকে একেলগে বাস কৰে আৰু মিলাপ্ৰীতিৰে মত বিনিময় কৰে।

## তথ্য সংগ্ৰহ

শ্ৰেণী:কবি
আলু ভৰ্তা

**আলু ভৰ্তা**, হ'ল সিজোৱা কোমল আলু গুড়ি কৰি কটা জলকীয়া, পিঁয়াজ, নিমখ আৰু সৰিয়হৰ তেল মিহলাই তৈয়াৰ কৰা খাদ্য। ইয়াক অন্যতম চাইড ডিচ হিচাপে পৰিবেশন কৰা হয়। ভাৰতীয় উপমহাদেশৰ পূব অংশত ইয়াক সাধাৰণতে খিচিৰিৰ সৈতে খোৱা হয়। এইবিধ খাদ্য ভাৰতৰ পশ্চিমবংগ, অসম, বিহাৰ আদি ৰাজ্যৰ লগতে বাংলাদেশত জনপ্ৰিয়। 

## সামগ্ৰীসমূহ
*আলু
*সৰিয়হৰ তেল/ঘিউ
*জলকীয়া
*কটা পিয়াঁজ
*নিমখ

## প্ৰস্তুতি পদ্ধতি
প্ৰথমে এটা সুকীয়া পাত্ৰত পৰ্যাপ্ত পৰিমাণৰ আলু উতলাই লওক। সিজোৱা আলুৰ খোলা উলিয়াই এটা সুকীয়া বাটিত এফালে থৈ দিব। এতিয়া কেৰাহীত কটা পিয়াঁজ আৰু কটা জলকীয়াখিনি অলপ তেল দি ভাজিব। এই পৰ্যায়ত সিজোৱা আলুখিনি হাতেৰে হেঁচা মাৰি থেতেলিয়াই পেলাব লাগে। ভজা পিঁয়াজ, চিলি পাউদাৰ, আৰু সৰিয়হৰ তেল দি ভালদৰে মিহলাই লওক। পৰ্যাপ্ত পৰিমাণৰ নিমখ দিব। বহুতে আলুৰ লগতে সিজোৱা কণী, বীন, বেঙেনা আদিও ব্যৱহাৰ কৰে।

ইয়াৰ উপৰিও বহুতে জলকীয়া পাউদাৰ ব্যৱহাৰ কৰে; ইয়াৰ ফলত সোৱাদ আৰু গোন্ধ বেলেগ হয়। কটা সেউজীয়া জলকীয়াও ব্যৱহাৰ কৰা হয়। ঘিউ প্ৰায়ে বৈচিত্ৰ্য আৰু সোৱাদৰ বাবে ব্যৱহাৰ কৰা হয়।

## বৈচিত্ৰ্য
আলু ভৰোৱাৰ বৈচিত্ৰ্য বিভিন্ন উপাদান যোগ কৰাৰ পৰাই আহে। উদাহৰণ স্বৰূপে:
*আলু পিটিকা
*কণী আৰু আলুৰ কেচৰল
*বীন আৰু আলুৰ ষ্টু

## ফটো গেলাৰী

Kashmiri Dum Aaloo.JPG|কাশ্মীৰি আলু ভৰ্তা 
আলু ভর্তা - alu vorrta.jpg|দেশী আলু ভৰ্তা
MashedPotatoes.jpg|ব্ৰিটিছ আলু ভৰ্তা 


## তথ্যসূত্ৰ

শ্ৰেণী:ভাৰতৰ ৰন্ধনশৈলী শ্ৰেণী:ৰন্ধনশৈলী শ্ৰেণী:খাদ্য
শান্তি দেৱী

**শান্তি দেৱী** ( (জন্ম ১৯৩৭)) উত্তৰ প্ৰদেশ ৰাজ্যৰ এগৰাকী ভাৰতীয় প্ৰাক্তন ৰাজনীতিবিদ। তেওঁ দুবাৰকৈ সম্ভালক লোকসভাত প্ৰতিনিধিত্ব কৰাৰ লগতে উত্তৰ প্ৰদেশৰ বিধায়িনী দলৰ দুয়োখন সদনৰ সদস্য হিচাপে নিৰ্বাচিত হৈছে।
## প্ৰাথমিক জীৱন
শান্তি দেৱী চৌধুৰী বদন সিং যাদৱৰ কন্যা আৰু তেওঁ ১৯৩৭ চনৰ ৩০ জানুৱাৰীত বদৌন জিলাৰ জাৰিফ নগৰত জন্মগ্ৰহণ কৰিছিল। তেওঁ মেট্ৰিক পৰ্যায়লৈকে শিক্ষা লাভ কৰিছিল।
## কৰ্মজীৱন
১৯৬২ চনৰ পৰা ১৯৬৮ চনলৈ শান্তি দেৱী উত্তৰ প্ৰদেশ বিধান পৰিষদৰ সদস্য আছিল। ১৯৭৪ চনত তেওঁ উত্তৰ প্ৰদেশ বিধানসভালৈ নিৰ্বাচিত হয়।  তিনি বছৰৰ পাছত ভাৰতীয় লোকদলৰ সদস্য হিচাপে তেওঁ ১৯৭৭ চনৰ ভাৰতীয় সাধাৰণ নিৰ্বাচনত সম্ভালৰ পৰা জয়ী হয়৷ তেওঁ মুঠ ভোটৰ ৬৪.২৯% ভোট লাভ কৰে। পৰৱৰ্তী সাধাৰণ নিৰ্বাচনত তেওঁ জনতা পাৰ্টি (ধৰ্ম-নিৰপেক্ষ)ত যোগদান কৰে যদিও ভাৰতীয় জাতীয় কংগ্ৰেছ (ইন্দিৰা)ৰ বিজেন্দ্ৰ পাল সিঙৰ হাতত পৰাস্ত হয়।

১৯৮৪ চনৰ ভাৰতীয় সাধাৰণ নিৰ্বাচনৰ বাবে দেৱীয়ে আইএনচি (আই)লৈ দল সলনি কৰে৷ তেওঁ ৩৬.৪৬% ভোট লাভ কৰি আসনখন লাভ কৰে। পাঁচ বছৰীয়া কাৰ্যকাল সমাপ্ত কৰাৰ পিছত তেওঁ সম্ভলৰ পৰা পুনৰ নিৰ্বাচনত অৱতীৰ্ণ হয় যদিও জনতা দলৰ এছ পি যাদৱৰ হাতত পৰাস্ত হয়। ৩৯.২৮% ভোট লাভ কৰি দ্বিতীয় স্থান লাভ কৰে।
## ব্যক্তিগত জীৱন
তেওঁ চৌধুৰী জগন্নাথ সিং যাদৱৰ সৈতে বিবাহপাশত আবদ্ধ হয়৷ তেওঁলোকৰ চাৰিজন পুত্ৰ সন্তান আছে। 
## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:উত্তৰ প্ৰদেশৰ ব্যক্তি
শ্যামকুমাৰী দেৱী

**শ্যামকুমাৰী দেৱী** () আছিল এগৰাকী ভাৰতীয় ৰাজনীতিবিদ। তেওঁ ভাৰতীয় জাতীয় কংগ্ৰেছক প্ৰতিনিধিত্ব কৰিছিল৷ তেওঁ ভাৰতৰ সংসদৰ উচ্চ সদন ৰাজ্যসভাতো মধ্যপ্ৰদেশক প্ৰতিনিধিত্ব কৰি সংসদৰ সদস্য আছিল৷. মধ্যপ্ৰদেশৰ ৰায়পুৰৰ পৰা তেওঁ ১৯৬৩ চনত লোকসভাৰ টিকট লাভ কৰে আৰু নিৰ্বাচনত জয়ী হৈ ১৯৬৭ চন পৰ্যন্ত সংসদৰ সদস্য পদত অধিস্থিত হৈ থাকে৷ তাৰ পৰৱৰ্তী বছৰত, অৰ্থাৎ ১৯৬৮ চনত তেওঁ মধ্যপ্ৰদেশৰ পৰাই ৰাজ্যসভাৰ বাবে নিৰ্বাচিত হয়৷ তেওঁ সুদীৰ্ঘ ১২ বছৰ, ১৯৬৮ চনৰ পৰা ১৯৮০ চনলৈকে ৰাজ্যসভাৰ সদস্য হৈ থাকে৷ ১৯৮৪ চনত তেওঁৰ মৃত্যু হয়৷ 
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:ৰাজ্যসভাৰ সাংসদ
টি কল্পনা দেৱী

**টি কল্পনা দেৱী** () (১৯৪১–২০১৬) অন্ধ্ৰ প্ৰদেশৰ এগৰাকী চিকিৎসক আৰু ৰাজনীতিবিদ। তেওঁ অষ্টম লোকসভাৰ সদস্য আছিল।
## প্ৰাথমিক জীৱন
১৯৪১ চনৰ ১৩ জুলাইত কৃষ্ণ জিলাৰ ভাটলাপেনুমাৰৰু গাঁৱত চলসনী বীৰা ৰাঘবৈয়াৰ ঘৰত কল্পনা দেৱীৰ জন্ম হৈছিল। ৱাৰাংগলৰ কাকতীয়া চিকিৎসা মহাবিদ্যালয়ৰ পৰা তেওঁ চিকিৎসা বিজ্ঞানৰ ডিগ্ৰী (এমবিবিএছ) কৰিছিল।.
## কৰ্মজীৱন
কল্পনা দেৱীয়ে তেলেগু দেশম পাৰ্টি (টিডিপি)ত যোগদান কৰি ৰাজনৈতিক জীৱন আৰম্ভ কৰে৷ ইয়াৰ আগতে তেওঁ হানমকোণ্ডাৰ ব্যক্তিগত নাৰ্চিং হোমত চিকিৎসাসেৱা আগবঢ়াইছিল।১৯৮৪ চনৰ অষ্টম লোকসভাৰ বাবে সাধাৰণ নিৰ্বাচনৰ সময়ত তেওঁ ৱাৰাংগলৰ পৰা প্ৰতিদ্বন্দ্বিতা কৰি ভাৰতীয় জাতীয় কংগ্ৰেছৰ নিকটতম প্ৰতিদ্বন্দ্বী কমলুদ্দিন আহমেদক ৮,৪৫৬ টা ভোটৰ ব্যৱধানত পৰাস্ত কৰে।পৰৱৰ্তী সাধাৰণ নিৰ্বাচনত অৱশ্যে তেওঁ ভাৰতীয় জাতীয় কংগ্ৰেছৰ ৰামা সহায়ম সুৰেন্দ্ৰ ৰেড্ডীৰ হাতত পৰাস্ত হয়।

পিছলৈ দেৱীয়ে তেলেগু দেশম পাৰ্টি এৰি কংগ্ৰেছলৈ যায়৷ ১৯৯৮ আৰু ১৯৯৯ চনত একেৰাহে অনুষ্ঠিত হোৱা সাধাৰণ নিৰ্বাচনত তেওঁ প্ৰতিদ্বন্দ্বিতা কৰে।
## ব্যক্তিগত জীৱন
১৯৬১ চনৰ ১০ জুলাইত দেৱীয়ে ডাঃ টি নৰসিংহ ৰেড্ডীক বিয়া কৰায়। তেওঁলোকৰ দুজন পুত্ৰ সন্তান জন্ম হয়।[1] ২০১৬ চনৰ ২৯ মে’ত, হায়দৰাবাদৰ এখন চিকিৎসালয়ত টি কল্পনা দেৱীৰ মৃত্যু হয়। ৱাৰাংগলত তেওঁৰ অন্ত্যেষ্টিক্ৰিয়া সম্পন্ন কৰা হৈছিল।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:চিকিৎসাবিদ
শ্ৰেণী:অন্ধ্ৰপ্ৰদেশৰ ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী
জি জেষ্ট

**জি জেষ্ট** হৈছে ২৪ ঘণ্টীয়া খাদ্য আৰু জীৱনশৈলীৰ টেলিভিছন চেনেল, যিটো ভাৰতৰ মহাৰাষ্ট্ৰৰ মুম্বাইত অৱস্থিত। এইটো চেনেল জিৰ ব্ৰেণ্ডৰ চেনেলৰ এটা অংশ, যিটো জি এণ্টাৰটেইনমেণ্ট এণ্টাৰপ্ৰাইজৰ মালিকানাধীন। চেফ অজয় চোপ্ৰা, ৰাকেশ ৰঘুনাথন, চেফ পংকজ ভদৌৰিয়া, চেফ কুনাল কাপুৰৰ দৰে চেফ আৰু এংকৰৰ দ্বাৰা আয়োজিত অনুষ্ঠানসমূহ চেনেলটোত প্ৰচাৰ কৰা হয়।

## প্ৰগ্ৰেমিং
*হাণ্ড্ৰেড পাৰ্ছেণ্টেজ ছাউথ ইণ্ডিয়ান
*কংকন ডায়েৰীচ
*ইণ্ডিয়াচ বেষ্ট ৰিজৰ্টচ
*ফুড ভেগা
*গোৱান গুইলিছ
*গ্ৰেণ্ড ট্ৰাংক ৰচোই
*হাইৱে ড্ৰিমছ
*হোটেষ্ট বাৰচ
*সোণাৰ বেংগল 
*লাক্স পিনচ
*পাপড পিকেলচ ঔৰ প্যালা
*পাট-আয় কি বাত
*ছাফাৰী ইণ্ডিয়া
*টেষ্ট কি গুলী

## বিশেষ অনুষ্ঠান
*চেফ অন হুইলছ: গৌতম মেহৃষীয়ে ফল-মূল আৰু শাক-পাচলিৰ উৎপত্তি ক’ৰ পৰা হয় সেই কথা আৱিষ্কাৰ কৰিবলৈ যাত্ৰাত নামি আঁৰৰ মানুহক লগ পায়।
*ফুড এক্সপ্ৰেছঃ চেফ ৰকি আৰু ময়ুৰে ভাৰতৰ চাৰিওফালে ৰান্ধনীৰ যাত্ৰাত নামিছে। 
*ৰন্ধন যাদু: পেছাদাৰী চেফ গৌতম মেহৃষীয়ে সাধাৰণ ৰেচিপিৰ সৈতে পৰীক্ষা-নিৰীক্ষা কৰে আৰু ঘৰতে ব্যৱহাৰ কৰিব পৰা কৌশলসমূহ শ্বেয়াৰ কৰে।
*আই লাভ কুকিং: এমটিভি ইণ্ডিয়াৰ আয়োজক মাৰিয়া গ’ৰেট্টিয়ে পৰম্পৰাগত ৰেচিপি আৰু খাদ্যৰ ওপৰত নিজৰ স্পিন দিয়ে। 
*The Great Indian Rasoi: চেফ ৰণবীৰ ব্ৰাৰৰ শ্ব’ত বহুদিনৰ পৰা হেৰাই যোৱা বৈশিষ্ট্য আৰু ভাৰতীয় খাদ্যৰ ৰেচিপিৰ বিষয়ে পৰম্পৰাগত গোপনীয়তা শিকোৱা হৈছে।

## অধিক পঢ়ক
*জী টিভি

## তথ্যসূত্ৰ

শ্ৰেণী:টেলিভিছন চেনেল শ্ৰেণী:খাদ্য শ্ৰেণী:ৰন্ধনশৈলী শ্ৰেণী:ৰন্ধন প্ৰণালী
জু

***জু*** হৈছে মিজোৰামত বনোৱা চাউলৰ বিয়েৰ বা এলকহল পানীয়৷ অতীতৰ পৰা আধুনিক যুগলৈকে মিজোসকলৰ মাজত জু প্ৰিয় পানীয় হিচাপে পৰিচিত হৈ আহিছে।

## প্ৰস্তুত
সাধাৰণতে মিজো মহিলাই জু প্ৰস্তুত কৰে।

ভাত পানীত ৰাতি তিয়াই ১৫ মিনিট শুকুৱাই অতিৰিক্ত পানী আঁতৰাই পেলায়। তাৰ পিছত ইয়াক গুড়ি কৰি লাড়ু বনোৱা হয় আৰু অলপ পানী দি পেষ্ট কৰা হয়। পেষ্টটো প্ৰায় ২ ইঞ্চি ব্যাসৰ সৰু সৰু বৃত্তাকাৰ পিঠা তৈয়াৰ কৰা হয়। চাউলৰ পিঠাৰ ওপৰত গুড়ি কৰা জাংজু সমানে ছটিয়াই দিয়া হয় যিটো ধানৰ খোলা থকা পাত্ৰত ৰখা হয়। পাত্ৰটো ৪ৰ পৰা ৫ দিনৰ বাবে অগ্নিকুণ্ডত ৰখা হয় য'ত ই ফুলি বল এটা হৈ পৰে। চাউল বায়ু শুকুৱাই ষ্টাৰ্টাৰ হিচাপে ব্যৱহাৰ কৰিবলৈ সাজু কৰা হয়।

## সংস্কৃতি
জুই পৰম্পৰাগত মিজো সংস্কৃতিৰ উল্লেখযোগ্য দিশ হিচাপে সামৰি লৈছে। পৰম্পৰাগতভাৱে শিশুৰ জন্মৰ সময়ত তেওঁলোকে জুৰ পাতল সংস্কৰণৰ সোৱাদ ল'বলৈ দিয়া দেখা যায়, যিটো তেওঁলোকৰ প্ৰথম প্ৰাৰম্ভিক অভিজ্ঞতা। অন্ত্যেষ্টিক্ৰিয়াৰ সময়ত জুক কবৰলৈ লৈ যোৱা হয়, কাৰণ মৃতকে ইয়াক সেৱন কৰিব বুলি বিশ্বাস কৰা হৈছিল। বিবাহ অনুষ্ঠানত আৰু সকলো ডাঙৰ উৎসৱৰ সমান্তৰালভাৱে জু ব্যৱহাৰ কৰা হয়। লুছাই এনিমিজমত জু ব্যৱহাৰ কৰা হৈছিল য'ত ইয়াক প্ৰধান দেৱতা আৰু ঈশ্বৰ ঈশ্বৰক উৎসৰ্গ কৰা হৈছিল। কিছুমান বিশেষ অনুষ্ঠানতো জুক ভাল আৰু বেয়া আত্মা দুয়োটাকে সন্তুষ্ট কৰিবলৈ প্ৰসাদ হিচাপে সংৰক্ষণ কৰা হৈছিল। মিজোৰ দৈনন্দিন জীৱনৰ লগত জু ইমানেই বান্ধ খাই আছিল যে মিজো বন্দীক ৰখা কাৰাগাৰবোৰে জেল কোড থকাৰ পিছতো জু যোগান ধৰিছিল। হাজৰিবাগ জেলত মুখ্য খালকমে আত্মহত্যা কৰাৰ আগতে তেওঁৰ বাটিত থকা জু খালী হোৱা দেখা গৈছিল।

## তথ্যসূত্ৰ
শ্ৰেণী:খাদ্য 
শ্ৰেণী:সুৰা
ঔৰত (১৯৪০ চলচ্চিত্ৰ)

**ঔৰত** () ১৯৪০ চনত মেহবুব খানৰ পৰিচালনাত নিৰ্মিত আৰু চৰ্দাৰ আখতাৰ, সুৰেন্দ্ৰ, ইয়াকুব, কানহাইয়ালাল আৰু অৰুণ কুমাৰ আহুজাই অভিনয় কৰা এখন ভাৰতীয় ছবি।
ছবিখনৰ ইংৰাজী শিৰোনাম “Woman” বুলিও পৰিচিত। ঔৰত  ছবিখনৰ সংগীত অনিল বিশ্বাস আৰু সংলাপ ৱাজাহত মিৰ্জাৰ। পিছলৈ মেহবুব খানে এই ছবিখন মাদাৰ ইণ্ডিয়া (১৯৫৭) নামেৰে পুনৰ নিৰ্মাণ কৰে, যিখন ছবি ভাৰতীয় চলচ্চিত্ৰৰ সৰ্বকালৰ অন্যতম হিট ছবি বুলি গণ্য কৰা হয়।  
## কাহিনী
ৰাধা (চৰ্দাৰ আখতাৰ) এগৰাকী অদম্য মহিলা, তিনিজন পুত্ৰক খুৱাবলৈ আৰু গাঁৱৰ লুণ্ঠনকাৰী সুদখোৰ মহাজন সুখীলালাৰ (কানহাইয়ালাল) ধন পৰিশোধ কৰিবলৈ কষ্ট কৰি আছে। যেতিয়া তেওঁ আকৌ গৰ্ভৱতী হোৱাৰ কথা গম পায়, তেতিয়া তেওঁৰ স্বামী শমু (অৰুণ কুমাৰ আহুজা) পলাই যায়। পিছলৈ ডাঙৰ সন্তান দুটাৰ মৃত্যু হয় আৰু তেওঁৰ মাত্ৰ দুজন পুত্ৰ জী থাকে- ৰামু আৰু বিৰজু। বিৰজু পিছলৈ ডকাইতলৈ পৰিবৰ্তন হয়; যিয়ে সুখীলালাক হত্যা কৰি শৈশৱৰ প্ৰেয়সীক অপহৰণ কৰি লৈ যায়। ফলত গাঁওবাসীয়ে ৰাধা আৰু ৰামুক গাঁৱৰ পৰা বাহিৰ কৰি দিয়ে। অৱশেষত ৰাধাই বীৰজুক তেওঁক অপমান কৰাৰ বাবে হত্যা কৰে।

## তথ্য সংগ্ৰহ

## বাহ্যিক সংযোগ
*

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:১৯৪০ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:উৰ্দু ভাষাৰ ভাৰতীয় চলচ্চিত্ৰ
ফ্ৰা আফাই মণি

**ফ্ৰা আফাই মণি** (ইংৰাজী: Phra Aphai Mani) থাই কবি ছানথৰ্ন ফুৰ (থাই: สุนทรภู่) দ্বাৰা ৰচিত ৪৮,৭০০ শাৰীৰ এটা মহাকাব্যিক কবিতা৷ ছানথৰ্ন ফুক "ৰত্তানাকোচিন কবি" (থাই: กวีเอกแห่งกรุงรัตนโกสินทร์) বুলি জনা যায়। এই কবিতাক থাইলেণ্ডৰ অন্যতম জাতীয় মহাকাব্য বুলি গণ্য কৰা হয়। ৪৮,৬৮৬ টা দ্বৈত কবিতাৰ সৈতে ইয়াক থাই ভাষাৰ আটাইতকৈ দীঘল একক কবিতা হিচাপে তালিকাভুক্ত কৰা হৈছে। ১৮২২ চনত ছানথৰ্ন ফুৱে এই মহাকাব্যৰ ৰচনাৰ কাম আৰম্ভ কৰে আৰু ১৮৪৪ চনত ইয়াক সমাপ্ত কৰে৷ এই কাব্যখন ৰচনা কৰোঁতে তেওঁক প্ৰায় ২২ বছৰ সময় লাগিল। ইয়াৰ উপৰিও ই থাই লোককথাসমূহৰ ভিতৰত অন্যতম কিংবদন্তি যাক ছবি আৰু কমিকছৰ ৰূপত বহু পৰিমাণে অভিযোজিত কৰা হৈছে। কাব্যখনৰ মূল নায়ক হৈছে ৰাজকুমাৰ আফাই মণি, জলপৰী আৰু ফিচুইয়া সমুত নামৰ এগৰাকী মহিলা অগ্ৰেছ বা ৰাক্ষসী যিয়ে নিজকে এগৰাকী ধুনীয়া ছোৱালীলৈ ৰূপান্তৰিত কৰিব পাৰে।

যদিও ফ্ৰা আফাই মণিত বহুতো পৌৰাণিক জীৱ আৰু অতিপ্ৰাকৃতিক নায়কৰ বিষয়ে বৰ্ণনা কৰা হৈছে, তথাপিও ইয়াৰ আন থাই মহাকাব্যৰ পৰা প্ৰধান পাৰ্থক্য হ’ল যে ই খুন চেং খুন ফায়েনৰ দৰে সুপৰিচিত লোককথাৰ আধাৰত নিৰ্মিত মহাকাব্যৰ দৰে নহয়, এই মহাকাব্যখন মূলতঃ ছানথৰ্ন ফুৱে নিজেই সৃষ্টি কৰিছে। তদুপৰি দক্ষিণ-পূব এছিয়াৰ পশ্চিমীয়া উপনিবেশিকৰণৰ সময়ছোৱাত ফ্ৰা আফাই মণিৰ ৰচনা কৰা হৈছিল আৰু ফলস্বৰূপে কাহিনীটোৰ বহু অংশত ভাড়াতীয়া সৈনিকৰ পৰা আৰম্ভ কৰি জলদস্যুলৈকে ইউৰোপীয় বংশৰ চৰিত্ৰসমূহ অন্তৰ্ভুক্ত কৰা হৈছে। থাইলেণ্ডৰ কিছুমান সাহিত্য সমালোচকে বিশ্বাস কৰে যে ছানথৰ্ন ফুৱে ফ্ৰা আফাই মণিক ফেণ্টাচি দুঃসাহসিক অভিযানমূলক কাহিনীৰ ৰূপত ঔপনিৱেশিকতাবাদ বিৰোধী কাহিনী হিচাপে ৰচনা কৰিছিল।

## কাহিনী
ফ্ৰা আফাই মণি মহাকাব্যৰ মূল কাহিনী অনুসৰি ৰত্তনা ৰাজ্যৰ ৰাজকুমাৰ ফ্ৰা আফাই মণিক তেওঁৰ পিতৃয়ে তেওঁৰ মৃত্যুৰ পিছত সিংহাসনত আৰোহণ কৰাৰ যোগ্যতা অৰ্জন কৰাৰ উদ্দেশ্যেৰে বিদেশত অধ্যয়ন কৰিবলৈ পঠিয়াইছিল। সাগৰ যাত্ৰাত তেওঁ ফিচুইয়া সমুত নামৰ এগৰাকী চদ্মবেশী ইয়াৰ বিয়া কৰাবলৈ বাধ্য হয় আৰু তেওঁলোকৰ চিন সমুদ্ৰা (สินสมุทร) নামৰ এজন পুত্ৰৰ জন্ম হয়। কেই বছৰমানৰ পিছত আফাই আৰু তেওঁৰ পুত্ৰ দুয়ো ফিচুইয়া সমুদ্ৰাক প্ৰবঞ্চনা কৰি পলায়ন কৰে। অৱশেষত তেওঁ ফিচুইয়া সমুদ্ৰাক হত্যা কৰে।

## জনপ্ৰিয় সংস্কৃতিত
এই জনপ্ৰিয় কিংবদন্তিটোৰ ওপৰত আধাৰত *দ্য এডভেঞ্চাৰ অৱ চুডছাকৰ্ণ*, *লিজেণ্ড অৱ চুডছাকৰ্ণ* আদিকে ধৰি বহুকেইখন থাই চলচ্চিত্ৰ নিৰ্মাণ কৰা হৈছে। ইয়াৰ উপৰিও এই জনপ্ৰিয় কাহিনীটোৰ ভিত্তিত *আপাইমানী ছাগা* নামেৰে এখন থাই কমিক ধাৰাবাহিকো নিৰ্মাণ কৰা হৈছে। থাইলেণ্ডৰ কো ছামেট দ্বীপ আৰু পুয়েক টিয়ান বিলৰ দৰে কিছুমান অঞ্চলত ফ্ৰা আফাই মানিৰ কাহিনীৰ সৈতে জড়িত কিছুমান মূৰ্তিও স্থাপন কৰা হৈছে৷ *হেৰ মানেলিগ* (Herr Mannelig) নামৰ ছুইডেন এটা বেলাডত এই ধৰণৰ অনুৰূপ কাহিনী দেখিবলৈ পোৱা যায়।

## টোকা


## তথ্য সংগ্ৰহ

শ্ৰেণী:মহাকাব্য
শ্ৰেণী:কিংবদন্তি
স্বৰাজ বিদ্বান

**স্বৰাজ বিদ্বান** () এজন ভাৰতীয় সমাজকৰ্মী আৰু অপ্ৰতিনিধিত্বশীল লোকৰ কৰ্মী।  ৰাষ্ট্ৰীয় অনুসূচিত জাতি আয়োগৰ প্ৰাক্তন সদস্য ৷  দুৰ্বল আৰু প্ৰান্তীয় গোটৰ সৈতে কৰা কামৰ বাবে ভাৰত চৰকাৰে তেওঁক নাৰী শক্তি সন্মানেৰে সন্মানিত কৰে।  পিছলৈ তেওঁ ভাৰতীয় জনতা পাৰ্টিৰ সৈতে জড়িত হয় আৰু দলটোৰ অনুসূচিত জাতি শাখা বিজেপি অনুসূচিত জাতি মৰ্চাত সাধাৰণ সম্পাদিকা হিচাপে কাৰ্যভাৰ গ্ৰহণ কৰে  

## জীৱন
তেওঁ দুৰ্বল আৰু প্ৰান্তীয় গোটৰ সৈতে কাম কৰে। ২০০০ চনৰ আশে-পাশে তেওঁ উত্তৰকাশীৰ মানুহৰ যত্ন লোৱাৰ কাম আৰম্ভ কৰে ৷  সদস্যসকলক শক্তিশালী কৰিবলৈ তেওঁ ১০০টাতকৈও অধিক আত্মসহায়ক গোট গঠন কৰিছিল আৰু লগতে ১৬০ গৰাকী দৰিদ্ৰ মহিলাক বিয়া কৰাবলৈ অনুমতি দিয়াৰ বাবে ধনৰ ব্যৱস্থা কৰিছিল। তেওঁ ১২০০ গৰাকী মহিলাক পেঞ্চন আৰু ৫০০ গৰাকী মহিলাক স্বনিয়োজিত হ’বলৈ বিত্তীয় ব্যৱস্থাৰ ব্যৱস্থা কৰি দিয়ে।  বিদ্যালয়ত শিক্ষা গ্ৰহণৰ ক্ষেত্ৰত আৰ্থিকভাৱে অসুবিধাৰ সন্মুখীন হোৱা ৮০০ গৰাকী ছোৱালীৰ স্কুলৰ কিতাপ আৰু ইউনিফৰ্মৰ বাবে ধনৰ ব্যৱস্থা কৰে। 

গোমুখ হিমবাহ পৰিষ্কৰণ বাবে বিদ্বানে ১২০ জন লোকৰ ব্যৱস্থা কৰি ইয়াৰ পৰিৱেশ উন্নত কৰাৰ ক্ষেত্ৰটো ভুমিকা গ্ৰহণ কৰিছিল। জৰুৰীকালিন সেৱাৰ ক্ষেত্ৰত ২০১৩ চনৰ উত্তৰ ভাৰতৰ বানপানীৰ পিছত সাহায্যৰ আয়োজনতো সহায় কৰিছিল ৷ 

২০১৫ চনৰ আন্তঃৰাষ্ট্ৰীয় নাৰী দিৱসত তেওঁ নাৰী শক্তি সন্মান লাভ কৰে ৷  ভাৰতৰ তেতিয়াৰ ৰাষ্ট্ৰপতি প্ৰণৱ মুখাৰ্জীয়ে এই বঁটা প্ৰদান কৰে ৷ 

বিদ্বানে ধৰ্ষণৰ বলি হোৱা লোকক সহায় কৰে  বিশেষকৈ আৰক্ষীয়ে আওকাণ কৰা গোচৰৰ ক্ষেত্ৰত তথা ভুক্তভোগীজন নিম্ন জাতিৰ হ'লে তেওঁ অগ্ৰাধিকাৰ দিয়ে।  ২০১৮ চনত তেওঁ আৰু নেশ্যনেল কমিছন ফৰ চিডিউল কাষ্টচে ধৰ্ষণৰ বলি হোৱা এগৰাকী ১৬ বছৰীয়া যুৱতীৰ হৈ মধ্যস্থতা কৰিছিল। আৰক্ষীয়ে অপৰাধৰ অভিযোগ উত্থাপন কৰা লোকজনৰ জিম্মাত মৃত্যু হয়। বিদ্বানে বিচাৰিছিল যে অভিযোগকাৰি গৰাকী যিগৰাকীআৰক্ষীৰ তত্বাৱধানত আছিল, তেওঁৰ বিৰুদ্ধে ব্যক্তিজনক হত্যাৰ অভিযোগ উত্থাপন কৰা হওক কাৰণ তেওঁ সন্দেহ কৰিছিল যে মানুহজনৰ সুবিধাজনক মৃত্যুৱে হয়তো প্ৰকৃত ধৰ্ষণকাৰীক লুকুৱাই ৰাখিছে। 

## ৰাজনীতি
ভাৰতীয় জনতা পাৰ্টিৰ সৈতে জড়িত বিদ্বানে বিজেপি অনুসূচিত জাতি মৰ্চাৰ সাধাৰণ সম্পাদক হিচাপেও কাৰ্যনিৰ্বাহ কৰে। 

## তথ্যসূত্ৰসমূহ

শ্ৰেণী:উত্তৰাখণ্ডৰ ব্যক্তি
শ্ৰেণী:জীৱিত ব্যক্তি
শ্ৰেণী:নাৰী শক্তি পুৰস্কাৰ বিজয়ী
বীণা দেৱী (ৰাজনীতিবিদ)

**বীণা দেৱী** (, জন্ম-২২ এপ্ৰিল ১৯৬৭) এগৰাকী ভাৰতীয় ৰাজনীতিবিদ৷ তেওঁ বৈশালীৰ পৰা লোক জনশক্তি পাৰ্টীক প্ৰতিনিধিত্ব কৰি বৰ্তমান লোকসভাৰ সংসদ সদস্য হিচাপে দ্বিতীয় কাৰ্যকাল কটাই আছে। তেওঁ গাইঘাট সমষ্টিৰ পৰা টিকটপ্ৰাপ্ত বিহাৰ বিধানসভাৰ প্ৰাক্তন সদস্য। ২০১৯ চনৰ ভাৰতীয় সাধাৰণ নিৰ্বাচনত বৈশালীৰ পৰা লোক জনশক্তি পাৰ্টিৰ হৈ তেওঁ প্ৰতিদ্বন্দ্বিতা কৰি ৰঘুবংশ প্ৰসাদ সিঙক পৰাস্ত কৰে।
## ৰাজনৈতিক জীৱন
২০২১ চনৰ ২ ছেপ্টেম্বৰত চিৰাগ কুমাৰ পাছৱানৰ পৰিৱৰ্তে তেওঁ লোক জনশক্তি পাৰ্টিৰ সংসদীয় অধ্যক্ষ হয়।
২০২৪ চনৰ লোকসভা নিৰ্বাচনত বীণা দেৱীয়ে ৫,৬৬,২২৫ টা ভোট লাভ কৰি জয়লাভ কৰে। ৰাষ্ট্ৰীয় জনতা দলৰ বিজয় কুমাৰ শুক্লাক তেওঁ ৯০০২৬ টা ভোটত পৰাস্ত কৰে।
## প্ৰাথমিক জীৱন
১৯৬৭ চনৰ ২২ এপ্ৰিলত বিহাৰৰ দৰভঙাত উপেন্দ্ৰ প্ৰসাদ সিং আৰু সবুজকলা দেৱীৰ ঘৰত বীণা দেৱীয়ে জন্মগ্ৰহণ কৰিছিল। তেওঁ মেট্ৰিক ডিগ্ৰীধাৰী।. ১৯৮৪ চনৰ ২৭ এপ্ৰিলত মুজাফ্ফৰপুৰৰ এম এল চি দীনেশ প্ৰসাদ সিঙৰ সৈতে তেওঁৰ বিবাহ হয়।তেওঁলোকৰ দুজন পুত্ৰ আৰু দুগৰাকী কন্যা আছে।তেওঁলোক দৌআদপুৰ গাঁৱত থাকে।

২০১০ চনত গাইঘাটত বিজেপিৰ সৈতে বিধানসভা নিৰ্বাচনত তেওঁ বিধায়িকা হৈছিল। ২০১০ চনৰ বিধানসভাৰ নিৰ্বাচনত ঘাইঘাট আসনৰ পৰা বিজেপিৰ টিকটত তেওঁ প্ৰতিদ্বন্দ্বিতা কৰিছিল। তেওঁ মুজাফ্ফৰপুৰৰ পৰা প্ৰাক্তন অধ্যক্ষ আছিল।২০০১ চনত মুজাফ্ফৰপুৰ জিলাৰ অধ্যক্ষ আৰু ২০০৬ চনত উপ অধ্যক্ষ হয়।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
ভূমিকা (চলচ্চিত্ৰ)

**ভূমিকা**' () ১৯৭৭ চনৰ শ্যাম বেনেগালৰ পৰিচালনাত নিৰ্মিত এখন ভাৰতীয় হিন্দী ছবি। ছবিখনত অভিনয় কৰিছে স্মিতা পাটিল, আমোল পালেকাৰ, অনন্ত নাগ, নাছিৰুদ্দিন শ্বাহ আৰু অমৰীশ পুৰীয়ে।

ছবিখনৰ আধাৰ হ’ল মাৰাঠী ভাষাৰ ১৯৪০ দশকৰ সুপৰিচিত মাৰাঠী মঞ্চ আৰু পৰ্দাৰ অভিনেত্ৰী হন্সা ৱাডকাৰৰ মাৰাঠী ভাষাৰ স্মৰণিকা “সাংতে আইকা”, যিগৰাকী নাৰীয়ে এক আড়ম্বৰপূৰ্ণ আৰু অগতানুগতিক জীৱন যাপন কৰিছিল আৰু ব্যক্তিৰ পৰিচয় আৰু আত্মপূৰ্তিৰ সন্ধানৰ ওপৰত গুৰুত্ব আৰোপ কৰিছিল। স্মিতা পাটিলে এগৰাকী সজীৱ কিশোৰৰ পৰা এগৰাকী জ্ঞানী কিন্তু গভীৰভাৱে আঘাতপ্ৰাপ্ত মধ্যবয়সীয়া মহিলালৈ ৰূপান্তৰিত হোৱাৰ এক শক্তিশালী অভিনয় কৰিছে।

ছবিখনে দুটাকৈ ৰাষ্ট্ৰীয় চলচ্চিত্ৰ বঁটা আৰু ফিল্মফেয়াৰ শ্ৰেষ্ঠ চলচ্চিত্ৰ বঁটা লাভ কৰে। ছবিখনক ১৯৭৮ চনৰ কাৰ্থেজ চলচ্চিত্ৰ মহোৎসৱ, চিকাগো চলচ্চিত্ৰ মহোৎসৱলৈ আমন্ত্ৰণ জনোৱা হয়, য'ত ইয়াক ১৯৭৮ চনৰ গোল্ডেন ফলক প্ৰদানেৰে সন্মানিত কৰা হৈছিল। ১৯৮৬ চনত ভূমিকাক আলজেৰিয়াৰ চলচ্চিত্ৰ মহোৎসৱলৈও আমন্ত্ৰণ জনোৱা হয়।
## বঁটা
;১৯৭৭: ২৫তম ৰাষ্ট্ৰীয় চলচ্চিত্ৰ বঁটা
*শ্ৰেষ্ঠ অভিনেত্ৰী-স্মিতা পাতিল
*শ্ৰেষ্ঠ চিত্ৰনাট্য-সত্য়দেৱ ডুবে, শ্যাম বেনেগাল, গিৰিশ কৰ্নাড
;১৯৮৮: ফিল্মফেয়াৰ বঁটা
*শ্ৰেষ্ঠ চলচ্চিত্ৰ
*ফিল্মফেয়াৰ স্পেচিয়েল এৱাৰ্ড- আমোল পালেকৰ

## তথ্য সংগ্ৰহ

## বাহ্যিক সংযোগ
*
* 

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:১৯৭৭ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:জীৱনীমূলক চলচ্চিত্ৰ
খুন চেং খুন ফায়েন

**খুন চেং খুন ফায়েন** (থাই: ขุนช้างขุนแผน) থাই লোককথাৰ এটা কিংবদন্তিৰ আধাৰত ৰচিত এখন মহাকাব্য৷ এয়া থাই সাহিত্যৰ এক অন্যতম উল্লেখযোগ্য ৰচনা। সামগ্ৰিক ৰচনাখনত প্ৰায় ২০ হাজাৰৰো অধিক স্তৱক আছে। খুন চেং আৰু খুন ফায়েন হৈছে কাব্যখনৰ দুটা মূল পুৰুষ চৰিত্ৰ, য'ত "খুন" হৈছে পুৰুষৰ বাবে দিয়া সাধাৰণ কনিষ্ঠ সামন্তীয় উপাধি। কাহিনীটোত তিনিটা মূল চৰিত্ৰৰ দুঃসাহসিক আৰু প্ৰেমময় সংগ্ৰামৰ কথা কোৱা হৈছে। তেওঁলোকৰ সম্পৰ্কৰ বহুখিনি ত্ৰিকোণীয় প্ৰেমৰ বুলি ক’ব পাৰি। খুন ফায়েন (সুন্দৰ কিন্তু দুখীয়া ডেকা) আৰু খুন চেং (ধনী কিন্তু কুৎসিত) দুয়ো শৈশৱৰ পৰাই পঞ্চাশ বছৰতকৈও অধিক সময় ধৰি মৰমলগা ৱানথংৰ প্ৰেমৰ বাবে প্ৰতিযোগিতাত অৱতীৰ্ণ হৈছে। দুখন যুদ্ধ, কেইবাটাও অপহৰণ, সন্দেহজনক বিদ্ৰোহ, অৰণ্যত এটা ৰহস্যময় প্ৰবাস, দুটা আদালতৰ গোচৰ, বিচাপতিৰ দ্বাৰা বিচাৰ, কাৰাগাৰ আৰু বিশ্বাসঘাতকতা আদি জাতীয় পৰিঘটনাৰ বৃহত্তৰ পটভূমিৰ মাজতে তেওঁলোকৰ কাহিনীবোৰ আগবাঢ়ি যায়। শেষত আয়ুথায়াৰ ৰজাই দুয়োজন প্ৰেমিকৰ মাজৰ পৰা এজনক বাছনি কৰিব নোৱাৰাৰ বাবে ৱান্থঙক মৃত্যুদণ্ড দিয়ে।

এই মহাকাব্যখন থাই আবৃত্তিকাৰ সকলৰ মাজত দীৰ্ঘদিন ধৰি মৌখিকভাৱে প্ৰচাৰিত হৈ আহিছিল। ১৮৭২ চনত এই কাব্যপুথিখন প্ৰথম লিখি ছপা আকাৰত প্ৰকাশ কৰা হয় আৰু ১৯১৭–১৯১৮ চনত প্ৰথমবাৰৰ বাবে এটা মানক সংস্কৰণ প্ৰকাশ কৰা হয়। জনপ্ৰিয় মনোৰঞ্জনৰ পৰা উৎপত্তি হোৱা বহু ৰচনাৰ দৰেই ইও দ্ৰুতগতিত গতিশীল আৰু বীৰত্ব, ৰোমাঞ্চ, যৌনতা, হিংসা, লোককমেডি, যাদু, ভয়ানকতা, আৰু গীতিময় সৌন্দৰ্য্যৰ ভৰি আছে। থাইলেণ্ডত এই কাহিনীটো সাৰ্বজনীনভাৱে পৰিচিত। শিশুৱে বিদ্যালয়ত এই কবিতাবোৰ শিকে, আৰু ইয়াৰ অনুপ্ৰেৰণাত গীত ৰচনা কৰা হয়। কাব্যখনৰ ৰাষ্ট্ৰীয় পুথিভঁৰালে প্ৰকাশ কৰা এটা মানক সংস্কৰণ দৈৰ্ঘ্য ১০৮৫ পৃষ্ঠাৰ। কাব্যখনৰ সম্পূৰ্ণ ইংৰাজী গদ্য অনুবাদ ২০১০ চনত ক্ৰীছ বেকাৰ আৰু পাছুক ফংপাইচিটে প্ৰকাশ কৰিছিল।

২০২১ চনত থাই চেনেল ৱান৩১-এ কাহিনীটোৰ আধুনিক অভিযোজন "ৱান্থং" নামৰ এখন ধাৰাবাহিক হিচাপে প্ৰচাৰ কৰে। ইউটিউবত এই ধাৰাবাহিকখন সম্পূৰ্ণৰূপে চাব পাৰি।

## তথ্য সংগ্ৰহ

শ্ৰেণী:মহাকাব্য
শ্ৰেণী:কিংবদন্তি
গাণ্টী বিজয়া কুমাৰী

**বিজয়া কুমাৰী গাণ্টী** () অন্ধ্ৰপ্ৰদেশৰ অমলাপুৰমৰ পৰা ত্ৰয়োদশ লোকসভালৈ নিৰ্বাচিত হোৱা এগৰাকী প্ৰাক্তন সদস্য। তেওঁ লোকসভাৰ অধ্যক্ষ জি.এম.চি. বালযোগীৰ পত্নী৷ তেওঁৰ মৃত্যুৰ পিছত অনুষ্ঠিত উপ-নিৰ্বাচন (২০০২)ত গাণ্টী বিজয়া কুমাৰীয়ে জয় সাব্যস্ত কৰে।

## কৰ্মজীৱন
অমলাপুৰমৰ সাংসদ তথা লোকসভাৰ অধ্যক্ষ গাণ্টী বিজয়া তেওঁৰ পতি মোহন চন্দ্ৰ বালযোগীৰ আকস্মিক মৃত্যুৰ হেতু সংৰক্ষিত হোৱা সমষ্টিটোৰ বাবে উপ-নিৰ্বাচনৰ প্ৰয়োজন হৈছিল। বালযোগীৰ পত্নী গাণ্টীক এই আসনৰ বাবে প্ৰক্ষেপ কৰাৰ পূৰ্বে তেলেগু দেশম পাৰ্টিৰ জ্যেষ্ঠ সদস্যসকলে তেওঁক ৰাজ্যসভালৈ মনোনয়ন দিয়াৰ কথা বিবেচনা কৰি আছিল। গাণ্টীয়ে অৱশ্যে সেই সময়ত নিজৰ মানসিক অৱস্থাৰ বাবে নিৰ্বাচনত অৱতীৰ্ণ হ'বলৈ অনিচ্ছুক আছিল৷ আনহাতে বালযোগীৰ পৰিয়ালেও বিচাৰিছিল যে তেওঁৰ ভনীয়েকেহে  তেওঁৰ ৰাজনৈতিক উত্তৰাধিকাৰী হওক।

ভাৰতীয় জাতীয় কংগ্ৰেছে (আইএনচি) উপ-নিৰ্বাচনত প্ৰতিদ্বন্দ্বিতা কৰা নাছিল আৰু টিডিপিয়ে গাণ্টী বিনা প্ৰতিদ্বন্দ্বিতাৰে জয়ী হ'ব বুলি ভাবিছিল।  আনকি ভাৰতীয় জনতা পাৰ্টিৰ এগৰাকী বিধায়কো তেওঁ মনোনয়ন দাখিল কৰাৰ সময়ত উপস্থিত আছিল।  কেৱল বহুজন সমাজ পাৰ্টি আৰু ভাৰতীয় ৰিপাব্লিকান পাৰ্টিয়েহে তেওঁৰ বিৰুদ্ধে নিজৰ প্ৰাৰ্থী দিছিল৷ ৩,১৩,৬৬০ ভোটৰ ব্যৱধানত কুমাৰী জয়ী হয়।

২০০২ চনৰ লোকসভাৰ বৰ্ষাকালীন অধিৱেশনৰ প্ৰথম দিনাই গাণ্টীয়ে শপত গ্ৰহণ কৰে।  পৰৱৰ্তী সাধাৰণ নিৰ্বাচনৰ বাবে টিডিপিয়ে দুন্না জনাৰ্ধনা ৰাওক তেওঁৰ পৰিৱৰ্তে নিজৰ চৰকাৰী প্ৰাৰ্থী হিচাপে লৈছিল।

লোকসভাৰ অধ্যক্ষসকলৰ পত্নীক নতুন দিল্লীত ঘৰৰ ব্যৱস্থা কৰা হয়। গাণ্টীয়ে অৱশ্যে ঘৰ আবণ্টন পোৱাত অসুবিধাৰ সন্মুখীন হয়।

## ব্যক্তিগত জীৱন
১৯৮২ চনৰ ১৬ এপ্ৰিলত বালযোগীৰ লগত বিজয়া কুমাৰীৰ বিবাহ সম্পন্ন হয়। দুয়োৰে এজন পুত্ৰ আৰু তিনিগৰাকী কন্যা সন্তান জন্ম হয়। ২০০২ চনৰ ৩ মাৰ্চত হেলিকপ্টাৰ দুৰ্ঘটনাত বালযোগীৰ মৃত্যু হৈছিল। 
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
মুঞ্জা

হিন্দু আৰু জৈন পৰম্পৰাত এই *[[চূড়াকৰণ|মুণ্ডন]]* অনুষ্ঠানত ল’ৰাৰ আনুষ্ঠানিক শিক্ষাত প্ৰৱেশ কৰা হয়, সাধাৰণতে সাত বছৰ বয়সত শৰীৰৰ চাৰিওফালে পবিত্ৰ সূতা আৰু কঁকালত *[[কুঁহিয়াৰ|মুঞ্জা]]* ঘাঁহৰ ৰচী বান্ধি দিয়া হয়। *মুঞ্জা* ঘাঁহৰ ৰচী বা ধাগা পিন্ধিলে তেওঁক **মুঞ্জা** নামেৰে জনা যায়।

মহাৰাষ্ট্ৰ আৰু কংকন উপকূলৰ লোককথা অনুসৰি এই অনুষ্ঠানৰ পিছত কিন্তু বিবাহৰ পূৰ্বে মৃত্যু হোৱা ল’ৰাৰ ভূত মুঞ্জা ভূত হয় আৰু সি আঁহত গছত বাস কৰে বুলি বিশ্বাস কৰা হয়। ৰাতি গছত ঘূৰি ফুৰা, চতুৰ আৰু বহুভাষিক ক্ষমতা থকা অস্থিৰ অবিবাহিত ভূতক মুঞ্জা বুলি বৰ্ণনা কৰা হৈছে। বেছিভাগ মুঞ্জা ক্ষতিকাৰক নহ’লেও, তেওঁলোকে নিজৰ গছৰ ঘৰ অশুচি কৰাসকলৰ বিৰুদ্ধে প্ৰতিশোধ ল’ব পাৰে, সম্ভাৱ্যভাৱে অপৰাধীক শিলগুটিৰে আঘাত কৰিব পাৰে বা দুৰ্ঘটনাৰ সৃষ্টি কৰিব পাৰে। কিছুমান কাহিনীত বৰ্ণনা কৰা অনুসৰি অধিক কু-অভিপ্ৰায়ী মুঞ্জাই মানুহৰ ক্ষতি কৰে, যেনে দুৰ্ঘটনা সংঘটিত কৰোৱা বা বিপজ্জনক উদ্দেশ্যৰে জীৱক অধিকাৰ কৰা, হিংসাত্মক কাৰ্য্য সংঘটিত কৰিবলৈ বাধ্য কৰোৱাকে ধৰি বিভিন্ন ধৰণে অপকাৰ কৰে। 

মুঞ্জা বিশ্বাসৰ এটা সম্ভৱপৰ যুক্তি হ’ল যে বিস্তৃত চালিৰ বাবে পৰিচিত আঁহত গছবোৰে ৰাতিৰ ভাগত যথেষ্ট পৰিমাণৰ কাৰ্বন ডাই অক্সাইড নিৰ্গত কৰে। *মুঞ্জাক* আগুৰি থকা আশংকাই হয়তো ব্যক্তিসকলক গধূলিৰ পিছত এই গছবোৰৰ তলত ৰৈ থাকিবলৈ বাধা দিছিল।

## জনপ্ৰিয় সংস্কৃতিত
*এই কিংবদন্তিৰ আধাৰত নিৰ্মিত হৈছে হিন্দী ভাষাৰ ভয়ানক-থ্ৰিলাৰ **মুঞ্জা**, অভিনয় কৰিছে অভয় বাৰ্মা, শৰ্বৰী, মোনা সিং, এছ সত্যৰাজ আৰু সুহাস যোশীয়ে।
***বিক্ৰম ঔৰ মুঞ্জা**, বিগ মেজিকৰ এটা এনিমেটেড টিভি শ্ব'।

## তথ্যসূত্ৰ

শ্ৰেণী:লোক সংস্কৃতি শ্ৰেণী:অন্ধবিশ্বাস
চম্পা শৰ্মা

অধ্যাপক **চম্পা শৰ্মা** ()এগৰাকী প্ৰখ্যাত ডোগ্ৰী ভাষাৰ লেখিকা আৰু জম্মু-কাশ্মীৰৰ লগতে হিমাচল প্ৰদেশৰ অন্যান্য ডোগ্ৰী ভাষী অঞ্চলসমূহত ড্ৰোগ্ৰী ভাষাৰ প্ৰচাৰ আৰু সংৰক্ষণত তেওঁৰ অৱদানৰ বাবে জনাজাত কবি। 

## প্ৰাৰম্ভিক জীৱন আৰু শিক্ষা
অধ্যাপক চম্পা শৰ্মাৰ জন্ম জম্মু-কাশ্মীৰ ৰ চাম্বা জিলাৰ দঘোৰত এটা ব্ৰাহ্মণ পৰিয়ালত হৈছিল। তেওঁ ১৯৬২ চনত বি.এড., ১৯৬৪ চনত এম.এ. (সংস্কৃত) আৰু ১৯৭৫ চনত জম্মু বিশ্ববিদ্যালয়ৰ পৰা পি.এইচ.ডি. (সংস্কৃত) ডিগ্ৰী লাভ কৰিছে। তেওঁ ১৯৭৭ চনত ডোগ্ৰী ভাষাত (শিৰোমণি) এম.এ. ডিগ্ৰী লাভ কৰিছে। 
কৰ্মজীৱনৰ প্ৰাৰম্ভিক অংশত ১৯৬৯ চনত গান্ধী নগৰৰ চৰকাৰী মহিলা মহাবিদ্যালয়ত সংস্কৃত বিষয়ত তেওঁ জম্মু বিশ্ববিদ্যালয়ৰ সংস্কৃতৰ স্নাতকোত্তৰ বিভাগত জ্যেষ্ঠ ফেলো আৰু সঞ্চালক হিচাপে ডোগ্ৰী কেন্দ্ৰত যোগদান কৰাৰ আগতে পাঁচ বছৰৰ বাবে অধ্যাপনা কৰিছিল। 
ডোগ্ৰী গৱেষণা কেন্দ্ৰৰ সৈতে জড়িত হৈ থাকোঁতে, অধ্যাপক চম্পা শৰ্মাই জম্মু বিশ্ববিদ্যালয়ত ডোগ্ৰী ভাষাৰ বাবে সম্পূৰ্ণ স্নাতকোত্তৰ বিভাগৰ মৰ্যাদা লাভ কৰাৰ বাবে কাম কৰিছিল আৰু ১৯৮৩ চনত জম্মু বিশ্ববিদ্যালয়ৰ ডোগ্ৰী বিভাগৰ প্ৰথম মুৰব্বী হিচাপে নিযুক্ত হৈছিল। 

## সাহিত্যিক জীৱন
অধ্যাপক চম্পা শৰ্মাই সংস্কৃতৰ পৰা ইংৰাজী আৰু হিন্দীৰ পৰা ডোগ্ৰীলৈকে কেইবাখনো কিতাপ অনুবাদ ৰচনাৰ লগতে ১৮খন মূল কিতাপ ৰচনা কৰিছে। তেওঁৰ বহুতো কিতাপ ইংৰাজী, হিন্দী, পাঞ্জাৱী, চাওঁতালি, মণিপুৰী, কাশ্মীৰী আৰু থাই নামৰ আন ভাষালৈ অনুবাদ কৰা হৈছে। 

## মূল কাম

#ডোগ্ৰী কবিতা অনুশীলন (১৯৬৯)
# এ ঝাংক (১৯৭৬) - (লোক সাহিত্যৰ ওপৰত প্ৰবন্ধ)
#ডোগৰ ধাৰ্টি (১৯৭৯) - (কবিতা)
#ডোগৰ ড° ফ'ক-লাইফ (১৯৮৫) - (লোক-ল'ৰ)
# অনুবাদ বিজ্ঞান (সহ-লেখক) (১৯৮৫)
#গুৰহে ধুধলে চেহৰে (১৯৮৮) - (গদ্যত সাহিত্যিক স্কেচ)
# কাব্য শাস্ত্ৰত ডগৰী কাব্য জৰীপ (১৯৮৮) - (সাহিত্য সমালোচনা)
#ৰঘুনাথ সিং চামিয়াল (হিন্দীত মনোগ্ৰাফ)
# জে জেণ্ডে জী সুৰাগ দিখনা (১৯৯১) - (ডগৰী গান)
#জম্মু কে প্ৰমুখ পৰ্ব-তেওহাৰ ঔৰ মেলে
# চাক সুন্না প্ৰীত ব্ৰাছ (১৯৯৬) - (চুটি গল্প)
# পৰিশোধ প্ৰবন্ধ 
#নিহাল্প (২০০২) – (ডোগ্ৰী গাজল)
# চেটেন ডি'ৰোল (২০০৪) – (দীঘল ীয়া ডোগৰী কবিতা)
#গদিৰণ (২০০৭) – (ডোগ্ৰী কবিতা)
#প্ৰফবেদ কুমাৰী ঘাই (২০১১) (ডোগ্ৰীত মনোগ্ৰাফ)
#চাঁঝভালে - (ডোগ্ৰী কবিতা)
# চোচ সাধনা - (প্ৰোচ - সাহিত্যৰ ওপৰত বিশ্লেষণাত্মক প্ৰবন্ধ)

## অনুবাদ

# সংস্কৃতৰ পৰা ডোগ্ৰীভাষালৈ: "Katha Saritsagar" of Somdatt of Kashmir, Part-3 published by Jammu and Kashmir Academy of Art, Culture and Languages
# ইংৰাজীৰ পৰা ডোগ্ৰী ভাষালৈ: "Duaari Kabootaren Di", novel named "The Flight of the Pigeons" written by Ruskin Bond, published by Sahitya Akademi, New Delhi.
# হিন্দীৰ পৰা ডোগ্ৰী ভাষালৈ : Ram Krishna Vachnamritsaar (in press)
# ইংৰাজীৰ পৰা ডোগ্ৰী ভাষালৈ : "Swami Vivekanand Hundi Saral Jeevan Yatra te Unde Updesh", originally titled "Simple life of Swami Vivekananda and his teachings"
# সংস্কৃতৰ পৰা ডোগ্ৰী ভাষালৈ : Commentary of Acharya Mummat's "Kavyaprakash" completed under major research project of University Grants Commission (to be published)
# ইংৰাজীৰ পৰা ডোগ্ৰী ভাষালৈ: "The Monk Who Sold His Ferrari" by Robin Sharma, published by Jammu and Kashmir Academy of Art, Culture and Languages with the title in Dogri "Sanyasi Jinn Apni Ferrari Bechi Ditti"

## তথ্যৰ উৎস

শ্ৰেণী:ভাৰতীয় মহিলা কবি
শ্ৰেণী:জীৱিত ব্যক্তিশ্ৰেণী: ভাৰতীয় ব্যক্তি
খীৰ ভৱানী মন্দিৰ

**খীৰ ভৱানী মন্দিৰ ( **খীৰ ভৱানী বা ৰাগনিয়া দেৱী মন্দিৰ হৈছে ভাৰতৰ জম্মু-কাশ্মীৰৰ শ্ৰীনগৰৰ উত্তৰ-পূবত ২৫ কিলোমিটাৰ দূৰত্বত গান্দেৰবালৰ টুলমুলা গাঁৱত অৱস্থিত এটা হিন্দু মন্দিৰ। এই মন্দিৰটো এটা পৱিত্ৰ ঝৰ্ণাত নিৰ্মাণ কৰা হিন্দু দেৱী খীৰ ভৱানীৰ নামত উৎসৰ্গিত। হিন্দু দেৱ-দেৱীৰ বিভিন্ন নাম থকা প্ৰথাৰ দৰে এই দেৱীৰ বহুতো নাম আছে যাৰ ভিতৰত আছে ৰাগনিয়া বা ৰাজনা লগতে দেৱী, মাতা বা ভগৱতীৰ দৰে সন্মানীয় নামেৰে জনাজাত। ক্ষীৰ শব্দটোৱে গাখীৰ আৰু চাউলৰ পুডিং বুজায় যিটো দেৱীক প্ৰশংসা কৰিবলৈ আগবঢ়োৱা হয়। ক্ষীৰ ভৱানীক কেতিয়াবা 'গাখীৰ দেৱী' বুলি অনুবাদ কৰা হয়। ক্ষীৰ ভৱানীৰ উপাসনা হিন্দু কাশ্মীৰীসকলৰ মাজত সাৰ্বজনীন, তেওঁলোকৰ বেছিভাগেই তেওঁক তেওঁলোকৰ সুৰক্ষামূলক পৃষ্ঠপোষক দেৱতা কুলাদেৱী হিচাপে উপাসনা কৰে।

মন্দিৰৰ পৱিত্ৰ পানীধাৰাৰ নিজা সংলগ্ন বিশ্বাস আছে। ইয়াত বছৰি এখন মেলা অনুষ্ঠিত হয়। অমৰনাথ তীৰ্থযাত্ৰাৰ পিছত এই অঞ্চলত হিন্দুসকলৰ সৰ্ববৃহৎ সমাৱেশ হয়। জম্মু-কাশ্মীৰৰ মহাৰাজা প্ৰতাপ সিং আৰু মহাৰাজা হৰি সিঙে মন্দিৰটোৰ আন্ত:গাঠনি নিৰ্মাণ তথা পুনৰ নিৰ্মাণত অৰিহণা যোগাইছিল।
অঞ্চলটোত থকা আন এটা খীৰ ভৱানীৰ মন্দিৰ হ'ল কুপৱাৰাৰ টিক্কাৰত অৱস্থিত মাতা খীৰা ভৱানী মন্দিৰ।

## মন্দিৰৰ বৰ্ণনা
মন্দিৰটো কাশ্মীৰৰ কাশ্মীৰী হিন্দুসকলৰ বাবে আটাইতকৈ গুৰুত্বপূৰ্ণ মন্দিৰ। আৱাসী দেৱতা,খীৰ ভৱানী এই অঞ্চলৰ প্ৰিয় মন্দিৰ। মন্দিৰত থকা পানীৰে মাজভাগত থকা ষড়ভুজা দেৱীৰ মূৰ্তিটো চাৰিওফালে আগুৰি আছে। পবিত্ৰ পানীধাৰা ৰঙা, গুলপীয়া, কমলা, সেউজীয়া, নীলা আৰু বগা ৰঙৰ সৈতে ইয়াৰ ৰং সলনি কৰে বুলি জনা যায়। পানীৰ ক'লা ৰং অশুভ বুলি বিশ্বাস কৰা হয়। কাশ্মীৰী পণ্ডিত যাত্ৰাৰ সময়ত বসন্তৰ ৰং ক'লা হৈ পৰিছিল বুলি জনা গৈছিল। অৱশ্যে বেছিভাগ ৰঙৰ কোনো বিশেষ গুৰুত্ব নাই।

## ইতিহাস
খীৰ ভৱানীৰ উল্লেখ কলহনৰ ৰাজতৰঙ্গিনীত পোৱা গৈছে। কালহনে লিখিছে যে তুলা মুলাৰ পৱিত্ৰ ব
কুণ্ড এটা জলাভূমিত অৱস্থিত। হাজাৰ হাজাৰ বছৰ আগতে বানপানীৰ ফলত কুণ্ড আৰু মন্দিৰ প্লাবিত হৈছিল। শ্ৰীনগৰৰ বহৰি কাদালৰ কাশ্মীৰৰ যোগী কৃষ্ণ পণ্ডিত তাপলুৱে এদিনাখন এটা সপোন দেখিছিল যে য'ত দেৱীয়ে তেওঁৰ ওচৰত উপস্থিত হৈছিল আৰু তেওঁক পবিত্ৰ কুণ্ডৰ স্থানলৈ মন্দিৰ নিৰ্মাণৰ নিৰ্দেশ দিছিল। এই বিষয়ে ভৃগু সংহিতাতো উল্লেখ আছে।

## তথ্যৰ উৎস
শ্ৰেণী:হিন্দুধৰ্মৰ মঠ-মন্দিৰ